Turismo natural eta jasangarriaren aldeko proiektuak irabazi du Busturialdeko Enpresa Ideia Lehiaketa - Busturialdeko Hitza : Busturialdeko Hitza\nIrati Arrien Jauregiren Glamping Busturialdea proiektuak jaso du aurtengo 3.000 euroko lehen saria.”Gorabehera askoko mundua da, eta denok ditugu antzeko arazoak, elkarri laguntzea eta ikustea instituzioetatik ere zelan laguntzen eta babesten gaituzten ikustea garrantzitsua da”, adierazi zuen atzo iluntzeko sari banaketa ekitaldian. Hilabete batzuk barru bere proiektua martxan izatea espero du: “Horretan lanean ari gara eta espero dugu laster emaitza ikustea”. Bigarren saria, berriz, Ander Etxaniz de Miguel eta Borja Txertudi Gangoiti busturitarren Hondabizi proiektuak eroan du (2.000 euro). Negozio ideiok martxan jartzen laguntzeko jaso dituzte diru sariak. Lehiaketaren helburu nagusietako bat, ekintzailetza bultzatzeagaz batera, eskualdean lanpostu berriak sortzea bermatzea baita. Gainera, proiektu irabazleek urtebetez Arratzuko Elkartegian langune bat doan erabiltzeko aukera izango dute, Busturialdeko Gazteria zerbitzuek ordainduko baitute langune hori. Bosgarren urtez egin dute Bermeoko eta Gernika-Lumoko Udaletako Gazteria Zerbitzuek eta Urremendi Landa Garapen Elkarteak antolatutako lehiaketa, eta aurten, 13 enpresa ideia aurkeztu dituzte eskualdeko ekintzaile gazteek ( iaz 15 proiektu aurkeztu zituzten). Guztiei eskerrak eman zizkietan atzo iluntzean Gernika-Lumoko Elai Alai aretoan egindako ekitaldian, eta erakutsi duten “gogoa, kemena, ausardia eta ilusioa sekula ez galtzeko” esan zieten. Epaimahaikideek honako irizpideak kontuan hartzen dituzte: izaera berritzailea izatea, balio erantsia eskaintzea edota originaltasuna; enplegua sortzeko duen potentzialitatea eta sortutako lanpostuen kalitatea; ekintzaile taldeak proiektua aurrera eramateko duen gaitasuna; Busturialdean proiektu hori aurrera eramateko aukera egotea edo eskualdean proiektu horrek eduki dezakeen egokitzapena; proiektuaren definizio-garapen maila; proiektuaren jasangarritasuna ekonomikoa eta ingurumenarekikoa eta gizarte-eragina.\nIrati Arrien Jauregi saria jasotzen atzo iluntzean, Elai Alai aretoan.\nGlamping Busturialdea. Busturialdean turismo natural eta jasangarria sustatzeko ostatu alternatiboa proposatzen du Arrienek. 22 urtegaz, Lidergo Ekintzailea eta Berrikuntzan (LEINN) graduatua da eta azken urteetan internazionalizazio eta hezkuntza proiektuetan lanean aritu da munduko hainbat txokotan: “Mundu osoan gure proiektuek inpaktua zutela ikusten genuen, baina neure inguruaren garapenerako ez nintzela ezer egiten ari konturatu nintzen. Eskualdeko hainbat jardunalditan parte hartu nuen orduan. Eskualdearen aldaketan dudan erantzunkizunaren jabe naiz. Urdaibain garapenerako eta negozioetarako aukerak ikusten ditut”, azaldu du. Hondabizi ideia. Busturiarren proposamenak, ostera, produktu lehiakorrak sortzeko hondakin organikoen kudeaketa, tratamenduak eta balio erantsiko soluzioak eskaintzen ditu: “Ideia sortzen ditugun hondakinek suposatzen duten arazotik agertzen da, hauek kudeatu eta berrerabilpen egoki bat emateko ideiatik. Busturialdean daukagun egoera aztertu ostean sortzen da ideia, merkatua hau garatzeko aukera ikusten dugu eta ingurumenarekin eta jasangarria den bizitzeko modu batekin konpromezua duen enpresa bat martxan jarri nahi dugu”. Etxaniz Geologian graduatua da eta Ingurumenari aplikatutako bioteknologia ikasten ari da. Txertudi, berriz, Elektromekanika ikasitakoa da eta haren berbetan, landa eremuan bizi izaterakoan, txikitatik ezagutu du hondakin organiko ezberdinen “balorizazioa, bai lurren emankortasunerako edo bai erabilera energetikoetarako”.\nBusturiarrak bigarren saria jasotzen, atzo.\nMaitane Leizaola aldundiko Bizkaiko Behatokiko Zuzendari Nagusiak azpimarratu zuen erakundeen elkarlanarekin sinergiak sortzea dutela helburu, horrela, gazteentzako aukerak sortu ahal izateko: “Aukerak badaude Bizkaian. Ekintzailea izatea zerbait bada da iniziatiba edukitzea, ideiak edukitzea, amesten jakitea eta gero horiek aurrera ateratzeko nortasuna, gaitasuna, ilusioa eta indarra izatea”. Instituzioek aukerak, baliabideak eta erraztasunak eman behar dituztela gaineratu zuen. Etorkizuna lantzeko gaur beharrean hastearen garrantzia nabarmendu zuen, eta gazteek gura badute erakundeak bidelagun izango dituztela: “Ez zarete etorkizuna. Zuok gaur daukazue zer esan, zer egin eta zer eman asko Bizkaiari, eta zeuon herrioi. Eta horretarako dira halako plataformak. Planteatu iniziatibak; horrek piztu egiten gaitu. Busturialdean bizi eta lan egiteko eskubidea daukazue, baina, ez itxaron inork soluzioak eta proposamenak ekartzea. Zuok piztu, zuok bultzatu erakunde publiko eta pribatuek, zuok nahi duzuen etorkizuna jaso dezazuen”. ‘Lana bilatzea lana da’. Bizkaiko Foru Aldundiaren Gaztedi Busturialdea proiekturen parte da Busturialdeko Enpresa Ideia Lehiaketa, Lana bilatzea, Lana da programaren barrukoa. Batik bat ekintzailetza kultura hedatzeko, Busturialdean lana eta aberastasuna sortzeko eta eskualdeko ekonomia sustatzeko helburuekin sortu zuten aipatu lehiaketa. Prestakuntza atala eta banakako aholkularitza atala daude aipatu programan, horien barruan, hainbat gauza lantzen dituzte urtean zehar: ekintzailetza, kooperatigintza, ezagupena, coaching-a, elkarrizketak zelan prestatu, ikastaroak, formakuntza… Aurten hainbat ekintza jarri dituzte martxan, eta horietako bat da Gaztedi Busturialdea Beka. 24 urte bitarteko gazteei zuzendutako hamar beka banatu dituzte, eta horiek eskualdeko enpresetan jaso dute formakuntza, sei hilabeteko epean. “Hauetako batzuk enpresan bertan geratu dira lan kontratu bategaz, eta pozgarria da guztiz”. Ibon Legarza Kortezubiko alkateak hartu berri du Urremendi Landa Garapen Elkarteko presidente kargua, eta adierazi zuen urtero-urtero ekintza honetan gazteen aldetik halako partaidetza ikustea pozgarria dela: “Eskualdean egiteko gogoa badagoela esan nahi du. Eskualdeko herri handiek zein txikiek, denok behar dugu gazteak hemen geratzea; hemen bizitzea eta hemen lan egitea, eta eskualdeari zerbitzuak eskaintzea”. Gaztedi Busturialdean eskualdeko 11 udalerri batzen dira, eta gainontzeko bederatzi udalei gonbidapena luzatu zien: “Denon artean, elkarlanean gehiago egiteko modua edukiko dugulako”.\nErlazionatutako edukiaTrustletters proiektuak jaso du Busturialdeko enpresa ideia lehiaketaren sari nagusia


Jarduerak - Fundación Lurgaia Fundazioa\nGizakiak beste edozein espeziek baino eragin handiagoa izan du Lurrean. Apurka-apurkako prozesu batean, ekosistema gehienak suntsitu edo nabarmen kaltetu dira hazkunde demografiko handiaren, industrializazioaren eta baliabideen gainustiapenaren ondorioz, eta prozesu hori asko bizkortu da, gainera, azken bi mendeotan.\nOihanak, basoak eta hezeguneak hondatzen eta urak, lurrak eta airea poluitzen jarraitzen dugu gaur egun planeta osoan. Hala ere, gizartea pixkana-pixkana jabetu da gure espeziearen biziraupena gainerako espezieen eta haien ingurunearen kontserbazioaren mende dagoela. Garapenak, tokikoak zein globalak, jasangarria izan behar du, eta ingurunea eta ingurune horrek barne hartzen duen biodibertsitatea errespetatu behar ditu. Saiakuntza asko (konferentziak, legeak, hitzarmenak eta abar) egiten ari dira nazioartean, gizateria garapen-helburu horietara bideratzeko, datozen belaunaldiei utziko dizkiegun natura-ondarea eta -baliabideak agortu gabe betiere.\nAdministrazioek kudeatzen dituzten bitartekoetako batzuk xede horietara bideratzen dira gaur egun, baina gure ingurunea benetan babestu nahi badugu, gizarte-eragile guztiek, publiko nahiz pribatuek, parte hartu behar dute. Sentsibilitate berri horren isla da jende askok hartzen duen konpromiso pertsonala, naturaren eta ingurumenaren alde borrokatzen duten gobernuz kanpoko erakunde eta beste erakunde batzuetako kide edo boluntario eginez.\nHelburu horien haritik, bereziki garrantzitsua da ekimen pribatua hartzen hasi den papera, administrazioarena sendotzen duelako, edo, are gehiago, administrazioa iristen ez den zenbait puntutara iristen delako. Gaur egun, errealitate bat da funts eta baliabide pribatuak ingurumena babesteko jardueretara bideratzen dituzten irabazi asmorik gabeko elkarte edo fundazioen bidezko parte-hartzea.\nLurgaia Fundazioak laguntza eman nahi die administrazioei natura-ingurunea babesteko haien eginkizunean, sektore pribatua inplikaraziz eta gizartearekiko lotura eginez. Laguntza hori zenbait eratan gauzatzen da. Lehenengoa, enpresek eta erakundeek emandako funtsekin proiektuak finantzatzea. Bigarrena, partikularrek utzitako edo dohaintzan emandako lursailak kudeatzea. Hirugarrena, banakako konpromiso pertsonalak bideratzea (bazkide izatea edo boluntario gisa jardueretan parte hartzea).\nGure lurraldean ere, ekosistemen gainbeherarekin eta hortik eratorritako biodibertsitate-galerarekin lotuta daude ingurumen-arazoak. Hori dela eta, Lurgaia Fundazioaren ekimenak hiru programatan biltzen dira. Lehenengo biek ekosistema mehatxatuenetan eragitea dute xede: Quercus programak, baso autoktonoetan, eta Aqua programak, hezeguneetan. Eta hirugarrenak, Biodibertsitatea programak, animalia- eta landare-espezieen galera geldiaraztea du xede.


A 34: Ate ondoan dago eskalea | Iñaki Beristainen bloga\n(Igandeko ebanjelioa: Mt 25, 31-46)\nAte ondoan dago eskalea – Iñaki Beristain – Gizarte sekularizatu honetan, zer sentidu eduki dezake Jesu Kristo diren guztien errege aitortzeak? Orain berrogeita hamar urte errazagoa eta bistakoagoa izan zitekeen hori; baina gaur? Gizartea beste doinura dabil, beste eskakizunetara, beste kezkatara, beste interesetara. Eta ez du ez asko ez gutxi kezkatzen Jesu Kristorenak. Gaurko soinuak bestelakoak dira. Jesu Kristo erregeren festa sortu zenean ere, sekulaziozazio-garaiak ziren. Eta horregatik gertatzen da kuriosoa festa honetan ematen zaigun ebanjelioa.\nEbanjelio-atal honek Jesusen jauntasunaren ezaugarri zokoratuekiko maitasuna jartzen du. Normalena izan zitekeen Elizak garai haietan berekiko begirunea eta menpetasuna aitortzea, Elizako Jesu Kristo errege zela aitortzean. Baina ez, eta hau da txokantea: Jesusen erregetza ez da ikusten eta ez da erakusten Elizarekiko menpetasunean, pobreenekiko menpetasunean baizik. Eta, azken batean, behartsuekiko jokamoldea gelditu da Elizan fededunaren neurri. Gure sinesmenak behartsuak zerbitzatzen dituen neurrian balio du, ez gehiago, ez gutxiago.\nJesu Kristoren erreinuak, beraz, badu bere dinamika berezia: pobreen lehentasuna. Eta lehentasun hori errukizko egintzetan erakusten du Jesu Kristoren menpeko aitortzen denak. Gizakiari bere sufrimenduan egiten diogun harrerak erakusten du gure kristautasunaren egia eta mamia. Sufrimenduan dagoena modu pribatuan begira dezaket: nirekin topo egiten duen kaleko eskalea, erietxean inork bisitatzen ez duen adinekoa…; edo begira dezaket kolektibo bezala: kartzelatuen eskubideen alde ari diren taldeak, Hirugarren Munduko pobreen alde saiatzen diren erakundeak… Era batera edo bestera, sufritzen ari den edo zapaldua den gizakiak hartzen du protagonismoa.\nEukaristia ospatzen dugunean, han-hemen askotan azaltzen da Jainkoaren errukizko egintza. Beraz, Eukaristiak gizon-emakume errukitsuak sortzea du eginkizun. Hasteko, Mezaren hasieran eskatzen dugun errukia, irakurgaietan ematen zaigun errukizko historia, errukiz entregatuaren maitasuna ogi-ardotan, Jaunaren erreinua etor dadila; eta azkenean errukiaren sakramentua ospatzen dugu errukiaren ogi-ardoak jan-edanez. Eukaristia osoa errukiaren ospakizun dugu.\nBaina, zer gertatzen da? Hori guztia ospatzen dugunak pribilegiatu zoriontsuak garela. Eta eskaleak elizako atean gelditzen direla limosna eske. Gure elkarteetan eroso sentitzen direnak ez dira pobreak. Nahiago dute ate ondoan geratu, barruko «aukeratuak» noiz aterako eta haien patrika aberatsetatik xemaiko batzuk noiz jasoko.\nEta eliza barruan eroso sentitzen garenok hizkera oso bigunak erabiltzen ditugu, hizkera neutroak, mintzaera espiritualak. Zerbait zehatza edo konpromisozkoa esanez gero, «apaiza politikan sartzen da». Gure elizetako jende «katolikoa» zergatik da politikan gehienbat kontserbadorea?\nOndorio gordinegiak ateratzea ez da nire asmoa, baina… Elizan gaudenean edo ari garenean, esaten dugu Jesus bere Hitz santuan dagoela, Jesus ogi-ardotan ematen zaigula, Jesusek bere maitasuna elkarri ematen diogun gure besarkada gozoan mamitzen duela… Ez dakit ba! Ez ote dugun Jesus ate ondoan uzten, han etzanda gelditu den eskale harengan! Barruan errege? Edo kanpoko behartsu horrengan errege? Kanpoko eskaleari maitasunaren egia eskaintzen ez diogun bitartean, ez dakit ez ote zaigun barruko guztia gezur bihurtzen! Ez dakit! Edo badakit?\nJesus diren guztien errege aitortu nahi izatekotan, ez dezagun begiratu zenbat jende dagoen eliz barrura ospakizunera etorrita; begira dezagun ate ondoan zeuden eskaleak barrura, maitasunaren berora, sartu ote ditugun! Ate ondoan dago eskalea, ate ondoan Jesusen maitea, ate ondoan Jesus!\nEsta entrada fue publicada en Bizia, Ebanjelioa, Justizia, solidaritatea y etiquetada Maitasuna, Mundu berria por admin. Guarda enlace permanente.


Iurretako plazan, etxean bezala! — dantzan.eus\nHemen zaude: Hasiera › Komunitatea › Duguna - Iruñeko dantzariak › Iurretako plazan, etxean bezala!\nIurretako plazan, etxean bezala!\nArgazkia: Iñaki Tristan\nDantzarako sortuak diruditen plazak daude han-hemenka. Horietako bat da Iurretakoa. Gainera, Iurretako plaza hori berezia da gure taldearendako, Iruñetik 126 kilometrora egonagatik ere. Gure taldeko beteranoek bertan hartu zioten tamaina dantzari-dantzaren parte ezberdinei duela 40 bat urte eta ordutik, harremana mantendu dugu bertako ezpata-dantzariekin. Gerora, plaza horretan bertan egin genuen beste birziklatze ikastaldi bat duela 10 bat urte. Iurretarrak Iruñean izan dira dantzan, baita iruindarrak Iurretan ere... Harreman horren azken kapitulua joandako urriaren 6an gertatu da, Sanmigel festetan dantzatzeko haien gonbidapena jaso dugunean.\nAzken hilabeteotako orzantza ospeari izkin egin ahal izan gabe, berriz ere euria ekarri dugu gure atzetik. Zorua busti eta jaien bezperan plaza erdian altxatzen duten Doniel atxa ureztatzeko aski euri bota du, lotsaz hasieran, zaparradan gero. Iurretakoek esan digute frontoian ezetz, plazan dantzatuko dutela, hala ere! Bada guk ere bai! Horrela, gure buruei atertu duela sinestarazi eta emanaldia hasi dugu.\nArgazkia: Iñaki Zugasti\nIurretako dantzariek Gorularien dantzarekin eman diote hasiera haien saioari, zopatutako zolu gainean ipurdiak ez bustitzeko neurriak hartuz, hori bai! Segituan gure txanda, batzuen eta besteen dantzak tartekatuz osatuko baitugu emanaldia. Astebete aurretik gure hirian eman berri dugun Sanfermin Aldapakoaren ezpata-dantzarekin atera gara Iurretako plazara. Odol berria darama zainetan, gainera, ezpata-dantzak. Izan ere, dantzari gazte tropa eder batek debuta egin baitu, non eta Iurretako plazan! Bittori Elizalde, Jone Torres, Ainhoa Markotegi, Maitane Gonzalez, Maider Veiga, Mikel Gartzia, Oier Santamaria, Arkaitz Calvo, Saioa Seminario, Aitor Puig eta Haizea Ruiz lehenbizikoz aritu dira helduen taldearekin dantzan —eta ez oinez—. Beraz, hurrengo entsaioan pastak!!\nArgazkia: Txebi Arriaga\nIurretako dantzariek arku-dantza eta zinta-dantza egin dituzte ondotik eta tartean gu soka-dantzarako prestatu gara. Aurten Doniane bezperarako ber-atondutako soka-dantza eraman baitugu Iurretara. Modu horretan plazan ikusle ditugun hainbat lagun gonbidatu ahal izan ditugu gurekin dantzara. Eta ez dira batere gaizki atera ataka horretatik. Argi da herri dantzaria dela Iurreta! Betibizi sorta eder bi prestatu dizkigulako eta bere garaian Dantzari-dantza irakasten aritu zitzaigulako Mila Bravo eta Eneko Abasolo gonbidatu ditugu lehenbizi. Beste hamaika lagun heldu dira gero. Eguzkiaren argia apaltzen doa baina oraindik geratzen zaigu zer dantzatu!\nZenbat aldiz altxako ote dute zangoa Iurretako dantzariek haien festak iraun bitarte? San Migel egunez, igande goizez, eta arratsaldez berriz. Oraindik ere Dantzari-dantzako zenbait dantza eskaini dituzte plazan. Eskutan pastel fardeltxo bana eusten dituen dantzaria zerura altxatuz, Txontxongiloarekin bukaera eman diote haien hirugarren saiotxoari.\nGure errepertorio propioko dantzekin osatu nahi izan dugu emanaldia eta beraz, Trokeo-dantzak eskaini ditugu azkenik. Gaiteroek doinuari ekin diote eta hor doa Boboa, zortzikotea atzetik duelarik! Makil-txikien eta makil handien dantzak eman ditugu zinta-dantzaren aitzinetik. Azkenik, egin diguten gonbitea eskertzeko modurik ederrena gure giza dorrearen punta-puntatik Iurreta eta bertako dantzariak goraipatzea dela iruditu zaigu. Kasik gauak harrapatu gaitu “Biba Iurreta eta Iurretako dantzariak!” oihukatu dugunerako!\nEtxekoak hasi eta etxekoak buka! Iurretarrek Erregelak eman dituzte emanaldia ixteko. Eta lege-onekoak izaki, soka gonbidapena itzuli digute Mikel Tristan eta Joseba Lorenzo dantzara atereaz. Sorpresa ederra gorde digute, baina! Amaierako kalejirak merendu ederra zuen bukaeran!\nLuzexka joan da emanaldia baina arropak aldatu-eta, erromeria da plazan eta ezin fandangoa eta arin-arina dantzatzeko tentaldiari eutsi. Iurretar eta Iruindar gazteak elkarrekin dantzan. Ezpain-zaporea gozoa daramagu Iruñera bueltan, eta ez merenduarengatik bakarrik.\nArgazkia: Aritz Ibañez\nJasotako harrera eta tratu atsegina eskertu nahi diegu Iurretako dantzariei. Hori bai, hurrengoa, Iruñean!\nIñaki Tristanek, Iñaki Zugastik eta Txebi Arriagak hartutako argazki sorta ederra ikusteko, ⬇⬇⬇⬇


“UHARTEKLIK” ARGAZKI LEHIAKETA – Conoce Uharte Ezagutu\nby Juventud - Gazteria · 2019/12/07\nZerk kezkatzen zaitu? Gaztea zarelarik, zer da zure pentsamenduak betetzen dituen hori?\nAzaldu argazki baten bidez… Irudi batek mila hitzek baino gehiago balio du!\nErakusketa bat egingo dugu Ugazten, zuen kezka guztiak erakutsi eta horiei buruzko iritziak partekatzeko aukera izango dugu.\nAskatu zure irudimena eta sormena!\n12-30 urte bitarteko Uharteko gazteek ala Ugaztera etortzen zaretenek parte hartu dezakezue.\nArgazki bakarra aurkeztuko da, argazkiarekin kontatu nahi duzun azalpen txikia. Ekarri beharko da argazkia inprimaturik, A4 neurrian, argazki-papera erabilita.\nAurkezteko epea eta lekua: Abenduaren 15a baino lehen, Ugazten.\nEpaimahai aditua egongo da eta 3 sari banatuko ditugu.\nGabonsaria + Uharteko Izotz Jauregirako 2 sarrera\nGabonsaria + zinemarako 2 sarrera.\nArgazkiaren atzealdean, parte-hartzailearen izengoitia eta argazkiaren izenburua idatzi beharko da.\nGutun-azal batean izengoitia idatzi beharko da eta horren barruan eta beste orri batean, ondorengo datuak:\nHelbidea, telefonoa eta posta elektronikoa.\nSari banaketaren data: Abenduaren 20an, ostirala, 18:00etan, Ugazten.\nArgazki guztiak Ugazten erakutsiko dira erakusketa batean.\nLehiaketan parte hartzea, lehiaketaren oinarri hauek onartzea dakar.\nby Juventud - Gazteria · Published 2020/05/15\nNext story ABENDUAKO GAZTERIA ETA KULTURA AGENDA\nPrevious story Ireteera: Olaberriako Karting eta Donostiako La Perla ur termalak


Dantza erakustaldia, indar erakustaldia — dantzan.eus\nHemen zaude: Hasiera › Hemeroteka › Dantza erakustaldia, indar erakustaldia\nDantza erakustaldia, indar erakustaldia\n'Euskaldunak eta dantza' izeneko gala egingo dute puntako balet dantzariek Euskaldunan\nIgor Yebra da Euskaldunako festako izar nagusia, eta bera arduratu da, halaber, ekitaldiaren zuzendaritza artistiko osoaz. Yebra bezala, nazioartean ospe handia duten hainbat dantzari ikusi ahal izango dira Euskaldunan. Yebrak berak Maya Plisetskaia saria jaso berri du San Petersburgon. Berarekin batera, Amaia Ugartetxe Veronako La Arena baleteko dantzaria, Veronica Villar Weisbaden baletekoa, Frankfurteko baleteko Ander Zabala eta Asier Uriagereka Montecarloko baleteko dantzaria ariko dira. Bakoitzak bere konpainiako dantza bikotekidearekin egingo du emanaldia.\nBALETA ETA EUSKAL DANTZAK. Balet klasikoaz gain, dantzaren beste estilo batzuk ere ikusi ahal izango dira festa horretan. Adriana Bilbao dantzariak, esate baterako, balet flamenkoaren erakustaldia egingo du; Espainiako aretoko dantza txapelketako bikoteak estilo horretako dantzak erakutsiko ditu eta Aukeran Dantza konpainiak, berriz, euskal dantza tradizionaletan oinarrituriko emanaldia aurkeztuko du.\nABBEk errebindikaziorako ere baliatu nahi du festa, euskal dantzariek beraien heziketa Euskal Herrian egin ezina salatuko dute. ABBEren arabera, 25 euskal dantzaritik gora daude atzerriko lehen mailako balet konpainietan rol garrantzitsuak jokatzen. Horietako asko, haatik, hemen ezezagunak dira erabat.\nIkuskizuna: 'Euskaldunak eta dantza'. Lekua: Bilboko Euskalduna. Eguna: Ekainaren 12 eta 13. Ordua: 20:30ean.


Hirigintzari dagozkion berrikuntza eta hobekuntza lanak egin dituzte herrian - Aiaraldea.eus\nHirigintzari dagozkion berrikuntza eta hobekuntza lanak egin dituzte herrian\nGartzen Garaio Atxurra 2012-04-05 08:00 Arakaldo\nAzken hilabete hauetan hainbat berrikuntza gauzatu ditu Arakaldoko Udalak herrian. Nabarmenena Ugarritza auzoan eraiki berri den aparkalekua da. Aparkaleku honek 32 ibilgailutarako lekua eskaintzen du. Lan honen helburua, ibaiertzean, aparkatu ezin daitekeen gunean, autoen metaketa ekiditea izan da, aparkatzeko beste leku bat eskainita.\nInguru honetan aparkatzen duten autoak, batipat inguruan dauden enpresa eta fabriketako langileenak dira, bai eta auzoan bizi diren herritarrenak ere zenbait kasutan. Erdiguneko aparkalekua ere txukundu da herrian eta marrak margoztu dira.\nHerria zeharkatzen duen errepidean (Bi-4521) bi sakangune ipini dira zebra-bide gisa, errepide horretan zebra-biderik ez zegoelako, eta bide batez, errepidean gehiegizko abiadurarekin dabiltzan ibilgailuak motelarazteko.\nEra berean, herriko erdigunean, bolatokiak, udaletxeak eta elizak osatzen duten plazatxoan ere ibilgailuekin zirkulatzea galarazi da.


Bikote baten sexualitatean eragina izan dezaketen osasun-nahasteak | Bezzia\nBikotekidearen sexualitatean eragina izan dezaketen osasun-nahasteak\nMaria Jose Roldan | 03/11/2021 22:51 | sexualitateari\nBikotearen barruan, sexualitatearen gaiak funtsezko eta ezinbesteko eginkizuna du. Sexualitate osasuntsu eta aktiboa funtsezkoa da harremana arazorik gabe mantentzeko. Hala ere, sexualitatean eragina izan dezaketen osasunarekin lotutako hainbat nahaste daude. Hori gertatzen bada, gomendagarria da profesional batengana joatea, arazo hori konpontzen laguntzeko.\nHurrengo artikuluan bikotearen bizitza sexualari kalte egin diezaioketen osasun-nahaste batzuei buruz hitz egingo dugu eta zer egin, etorkizun ona kaltetu ez dadin.\n1 Bularreko minbizia\n2 Bihotzeko gaixotasunak\n3 Arazo emozionalak\nMinbizia, oro har, harreman jakin bateko sexu-bizitza kaltetu dezakeen osasun nahastea da. Bereziki, bularreko minbiziak emakumearen autoestimuari eta konfiantzari zuzenean kaltetzen dio eta horrek eragin negatiboa du bikotearen bizitza sexualean. Normala da maila fisiko eta emozionalean minbizi hau jasaten duen emakumeak kalte handiak jasatea eta horrek bere bikotekidearekin duen sexu-bizitzan eragina izatea. Hori gertatzen bada, garrantzitsua da arazo hori nola kudeatzen dakien profesional on batengana joatea.\nBihotzeko gaixotasunak bikote baten sexu-bizitzari ere kalte egin diezaioke. Gaixotasun kardiobaskularren bat duten pertsonek sexu harremanak dituzten bitartean arazo motaren bat jasango duten beldur dira. Horrelakoetan profesional baten laguntza funtsezkoa da halako beldurra eta arazoa gainditzeko orduan. Garrantzitsua da medikuarengana joatea azterketak egiteko, gaixotasun kardiobaskular hau ziurtatzeko, Ez du inolako arazorik sortzen zure bikotearekin sexu harremanak izateko orduan.\nMaila emozionalean zenbait arazo izateak ere eragin negatiboa izan dezake, sexu-bizitza asegarria izateko orduan. Estresa edo antsietatea bikoteari sexuaz gozatzen uzten ez dioten buruko nahasteak dira. Horrelako arazo emozionalek eragindako garuneko desorekak negatiboki eragiten du sexu-desira.\nNormala da estres edo antsietate handia duen pertsona batek libidoa gutxitzea, eta hori, normala denez, bikotearen sexualitatean eragin negatiboa du. Horrelakoetan profesional on baten laguntza funtsezkoa da arazo mental hori konpontzeko.\nDiabetesa bikotearen sexu-bizitzan negatiboki eragiten duen beste gaixotasun mota bat da. Osasun nahaste honek zutitzearen disfuntzioarekin eta eiakulazioarekin lotutako arazoak sor ditzake gizonengan. Tratamendu mediko ona funtsezkoa da horrelako arazoak konpontzeko eta bikotearekin sexu-bizitzaz gozatzeko orduan.\nAzken batean, edozein osasun-arazoek sexualitatea negatiboki eragotzi dezake. Horrelakoetan ezinbestekoa da bikotearekin komunikazio ona mantentzea arazoak ahalik eta ondoen konpontzeko. Bikotekidearen aurrean gauzak argi eta garbi hitz egin ahal izatea ezinbestekoa da gauzak konpontzeko eta sexu-bizitza osoa arazorik gabe eduki ahal izateko.\nArtikuluaren bide osoa: Bezzia » Psikologia eta bikotea » sexualitateari » Bikotekidearen sexualitatean eragina izan dezaketen osasun-nahasteak\nMin kronikoa arintzen laguntzen duten 8 elikagaiak\nOliba 2021eko udazken-neguko bilduma ezagutu ezazu!


Heriotzaren uhartera bidaia, bizitzaren inguruan hitz egiteko | El Diario Vasco\nLibrosHeriotzaren uhartera bidaia, bizitzaren inguruan hitz egiteko\nEzkerretik eskuinera, Martin Etxeberria, Aritz Trueba eta Xabier Etxeberria / Arizmendi\nMaansi gaztearen bidaia iniziatikoa idatzi dute Martin eta Xabier Etxeberria anaiek. Aritz Truebak ilustratu du 'Buyan. Heriotzaren uhartea' komiki liburua\nAMALIA IBARGUTXIDonostia Viernes, 11 octubre 2019, 19:39\nNenetsia, 1241. urtea. Errusiako ipar-mendebaldean kokatu dute, XIII. mende hasieran, 'Buyan. Heriotzaren uhartea' komiki liburua. Jainko zahar eta berriak, errege zahar eta berriak... gizakien arteko betiko gatazkak jaso dituzte bertan Martin Etxeberria eta Xabier Etxeberria idazleek eta Aritz Trueba ilustratzaileak. Gainera, komikiaren ingelesezko eta frantsesezko bertsioak kaleratzear dira.\nMaansi gazteak, hildako bere maitea berreskuratu nahian, Buyan uharte mitikora iritsi nahi du. Bidean, historia eta mitologia eslaviarra nahasiko dira heriotza eta adiskidetasunaren inguruko istorioan. Askotariko gaiak jorratzen ditu liburuak, baina sortzaileentzat, «bidaia iniziatikoa» da, funtsean.\nLiburuaren nondik norakoak ulertzeko, egin dezagun denboran atzera. Zehazki, sei urte. «Sentitu nuen propioa izango nuen zerbait sortzeko beharra, eguneroko lanetatik kanpo. Hasieran album ilustratua izan behar zuen -azaldu du Truebak-, baina ideiak trukatzen hasi eta komiki bilakatu zen berehala proiektua. Bizia hartu zuen».\nEtxeberria anaiak ere ari ziren heriotzaren ideiari bueltaka, aita gaixo zuten une hartan eta, Truebarekin hitz egin zutenean elkarlana abiatzeko. Nolakoak diren gauzak, hari eskaini ahal izan diote liburua azkenean, eskaintzatik baino, promesatik gehiago duen esaldi soilarekin: «Buyanen elkartuko gara berriz».\nGuztira, bost lagunek ekin zioten proiektuari. Josu Igoa informatikariak -komikiaren webgunearen garapen digitala ari da egiten- eta Jon Mikel Udakiolak osatzen dute taldea. Dokumentazio lanetan ari zirela, eslaviar mitologia landutako liburu gutxi zegoela ikusi eta hu-tsunea betetzea erabaki zuten; testuinguru historiko polita iruditu zitzaien. 120 orrialde izan behar zituen komikiak, 210 izan ditu azkeneko bertsioan.\nBehin gaia hautatuta, hasi ziren bilerak egiten, testu eta ilustrazioak lantzen. Lan kooperatiboa izan da, nabarmendu dute. Komikiaren beharren arabera egin dute aurrera: «Adibidez, momentu batean ikusi genuen emakumezko pertsonaiak behar genituela, eta erabaki genuen sortzea gerlari mongoliarra, istorioan pisu handia izan duena azkenean».\nHasiera batetik argi zeukaten, bestalde, kalitatezko proiektua sortzeko nahia, eta horrek argitaletxe aproposa hautatzea esan nahi zuela. «Merkatu txikia da gurea, eta gure produktua ez da erraza saltzen. Haiekiko kexarik ez dugu -nabarmendu dute-, hala ere».\nAutoeditatzea erabaki zuten. «Proiektu zaila da, inprimatze gastu handikoa, hasiberriak gara komikigintzan... Ez zen lan erraza izan. Komiki azoketara eraman genuen proposamena, eta azkenean, Estatu Batuetako argitaletxe bati saldu genizkion eskubide guztiak. Euskarazko bertsioa plazaratzeko, Turko Comics zigilua sortu dugu. Ingelesez Insight Comics argitaletxeak aterako du, eta frantsesez Akileos etxeak».\nEuskarazko bertsioa eskuragarri dago jada Donostia eta Zarauzko liburu-dendetan. Urri bukaera eta azaroa hasiera artean aterako dira ingelesezko eta frantsesezko bertsioak.\nGetxoko Komiki Azoka, Saint Malo-ko (Francia) Quai des Bulles-ekoan eta, nola ez, Durangoko Azokan aurkeztuko dute lana. Funtsezkotzat dituzte komiki azokak, lana ezagutzera eman zein beste sortzaile batzuekin ere saretzeko.\nKomikiak hiru egileen estiloak uztartu dituela uste dute. Xabierren estilo narratiboa, Martinen ukitu poetikoak narrazioan eta Aritzen 'europar manga', «poetikotik ere baduena», Martinen iritziz. Gustatu zaie talde-lana.\nMapa eta glosarioa\nKomikia irakurterraza izango dela uste dute hirurek. Hala ere, istorioan ondo kokatu eta kontatutakoa hobeto ulertzeko, Europa ekialdeko mapa jarri dute liburu hasieran, XIII. mende hasiera horretakoa, eta liburu amaieran glosarioa, eslaviar kulturako hitz zein pertsona-izenekin. Besteak beste, Alexander Nevsky printzea nor izan zen azaldu dute: Novgorod lehen errusiar errepublikako printzea eta gerlaria izan zen, Eliza Ortodoxoak santu bilakatu zuena geroago, 1547an.\nUrruneko kontua badirudi ere, badago Miarritzen haren omenezko eliza ortodoxoa, San Alexandro Nevski eta Jainkoaren Amaren Babesaren eliz delakoa. XIX. mendekoa da, eta hiriko tenplu ortodoxo bakarra.\nJarraipena izateko moduan sortu dute Buyanen istorioa. Baliteke etorkizunean kapitulu gehiago izatea. Baina hori beste albiste bat izango da.\nLas víctimas del genocidio de Srebrenica piden retirar el Nobel a Handke Capesius, el diabólico boticario de Auschwitz


Nola eraiki zuten San Mames | Visit San Mames\nSan Mames nola eraiki zen kontatuko dizugu, Bilboko eraikin enblematikoenetako bat. Bere historia 1913. urtean abiatzen da.\nSan Mames estadioa Bilboko eraikin ikono ugarietako bat da, eta urtero bisitarien kopuruak gora egiten du, hala futbol zaleena, nola obra arkitektoniko eder hori, kanpotik nahi barnetik, ikusi nahi duten turistena. Erreklamo bilakatu da eta soilik horregatik merezi du San Mamesen eraikuntza zer-nola garatu zen kontatzeak, bilbotarrak harroen sentiarazten dituen obra arkitektonikoetako bat izanik, Guggenheimen ostean. Baina bere eraikuntza zer-nola garatu zen kontatzeko, ezinbestekoa da atzera egitea, 1913. urtera arte, eta hortik aurrera futbolaren katedralarentzat mugarri izen diren zenbait jazoera historiko banakatzea.\nJazoera historikoak San Mamesen eraikuntzan\nSan Mamesen eraikuntzaren historia kontatzeko urte jakin bat aipatu behar da: 1913.\nSan Mames zaharra\n1913ko urtarrilak 20, San Mames zaharraren lehen harria jarri zen.\n1913ko abuztuaren 21, futbolaren katedral bilakatuko zena inauguratu zen.\nurtearen erdialdera estadioa handitzeko lanak hasi ziren, edukiera areagotzeko\n1925ean Kaputxinoen harmaila eraiki zen, tribuna eta preferentea areagotzeko lanak egin ziren, eta tribuna orokorreko edukiera areagotu zen.\n1953: tribuna nagusia eta San Mameseko arku enblematikoa eraiki ziren (10 milioi pezeta).\n1957: Kaputxinoen tribuna eraiki zen (Hegoaldeko Tribuna).\n1961: Miserikordia tribuna eraiki zen (Garay Tribuna edo Iparraldeko Tribuna).\n1972: ekialdeko tribuna eraiki zen. Zelaiko argiztapena hobetu eta megafonia ipini zen.\n1982: Espainiako Mundiala zela medio, eraberritzeko lanak egin ziren (700 milioi pezeta). Bost mila bazkide berri gaineratu zitzaizkien ordura arte zeuden 25.000 bazkideei. Edukiera 46.000 ikuslekoa da.\n1997: zutikako lekuak kendu egin ziren, UEFA erakundearen betekizuna betez. Edukiera 40.000 ikuslera murriztu zen.\n90eko hamarkadan, Bilboko Udalak hiria modernizatzeko lehen proiektuak egiteari ekin zion, San Mames berri bat planteatzek ernamuina. 2004tik aurrera Zuzendaritza-batzordea San Mames Barriaren proiektua abiatzeko beharrezkoak ziren kudeaketekin hasi zen 2010eko urtarrilaren 26an San Mames Barriaren lehen harria jarri zen. Estadioa erakusketa-azoka zaharraren eta San Mames estadio zaharraren orubean eraikiko zen. Lehendabiziko eraikuntza-fase batean alboko harmailak eta hondoetako bat altxatu ziren. Behin horiek eraikita, Athletic Club taldea estadio berrian jokatzen hasi zen, hondoetako bat eraikitzeke zegoela. Aldi berean, San Mames zaharra eraitsi zen, horrela San Mames zaharrak 100 urteko historia bete zuen. 2013ko irailaren 16an estadioa inauguratu zen, lehen eraikuntza-fasean. 2015eko azaroan, estadioak munduko kirol eraikin onenaren saria jaso zuen, Singapurren ospatutako World Architecture Festival jaialdian. 2017ko azaroaren 21ean, Katedraleko estalkia handitzeko lanek nazioarteko Structural Awards sariak eskuratu zituzten, mundu osoko egiturazko ingeniaritzako proiektu onenak aitortzen dituena. Horrela, San Mames estadioa onenetakoen artean lekutu da, inauguratu denetik sari asko jaso dituelarik. Aterpe ematen jarraitzen die zaletu zuri-gorriei partida-egun bakoitzean eta akustiko bikaina bermatzen du kantuekin Kluba animatzen jarraitzeko. Zaharraren eta berriaren arteko uztardura bikaina. Beste kapitulu bat Athletic Club taldearen historian, aurrerapausoa, baina iragana ahantzi gabe.


Hanns Eisler - Wikipedia, entziklopedia askea.\nLeipzig, 1898ko uztailaren 6a\nEkialdeko Berlin, 1962ko irailaren 6a (64 urte)\nGeorg Eisler (en)\nGerhart Eisler (en)\nRuth Fischer (en)\nmusikagilea, gidoilaria, unibertsitateko irakaslea, soinu banda konpositorea eta musikaria\nHanns Eisler College of Music Berlin (en)\nRising from the Ruins (en)\n[[Academy Award for Best Original Dramatic or Comedy Score (en) ]] : [[Hangmen Also Die! (en) ]]\n[[Academy Award for Best Original Dramatic or Comedy Score (en) ]] : [[None but the Lonely Heart (en) ]]\nHanns Eisler (Leipzig, Saxonia, Alemaniar Inperioa, 1898ko uztailaren 6a - Ekialdeko Berlin, Alemaniako Errepublika Demokratikoa, 1962ko irailaren 6a) alemaniar musikagilea izan zen.\nSchönbergen eta Webernen ikaslea izan zen.\nBi Mundu Gerren arteko musikagilerik garrantzitsuenetakoa izan zen. Zuzendari ospetsuen filmetarako musika ondu zuen (Charles Chaplin, Chaques Feyder, Fritz Lang, Alain Resnais). Musika jarri zien, halaber, Bertolt Brechten obra batzuei.\n1937. urtean Estatu Batuetara jo zuen nazismoak hartaraturik, baina handik kanpora bidali zuten, bere ideia sozialistak zirela-eta (1947). Ekialdeko Alemania zenaren ereserkiaren egilea da (1948).\nWikimedia Commonsen badira fitxategi gehiago, gai hau dutenak: Hanns Eisler\nBNF: 13893616k (data)\nOpen Library: OL580664A\nOrriaren azken aldaketa: 22 otsaila 2019, 00:04.


NATURA ARRISKUAK: arriskuak, erupzioak, eu, lurra, natura, sumendi, zientzia | Glogster EDU - Interactive multimedia posters\nLurraren barnean, material bero-beroak daude, magma sortzen dutenak. Presio altu-altuak jasaten baldin baditu, magmak tximinian gora egiten du eta Lurraren gainazalera irteten da, krater izeneko irekidura bat zabalduz.\nItaliako Vesubio sumendiak K.o. 79. urtean Pompeya eta Herculano hiriak estali egin zituen, errauts geruza lodiekin, bertako biztanleak ustekabean harrapatu zituen eta hil egin ziren. Hiri haietako izenak eta kokapenak ahazten joan ziren, baina Herculano hiria, 1738. urtean eta Pompeya hiria, 1748.urtean berraurkitu izan ziren.\nSumendiak plaken arteko kontaktu-eremuetan kokatzen dira. Sumendi-erupzio gehienak ozeanoen hondoetan geratzen dira.\nSumendiak kanporatutako materialak solidoak izan daitezke (errautsa), likidoak (laba) eta gasak.\nSumendiak lurrazalaren irekidurak edota pitzadurak dira, eta Lurraren barneko materialak irteten dira haietatik.\n1.- Lurraren barneko indarrek presioa egiten diote magmari\n2.- Tximinian gora egiten du.\n3.- Kanpora ateratzen da, kraterretik.\nSumendi aktiboek nahiko sarri isurtzen dute laba.\nSumendi ez-aktiboek denbora luzean laba isuri ez dutenak dira.\nBi sumendi mota daude:aktiboak ez-aktiboak.\n1883an, Krakatao sumendia (Indonesia) indar handiz lehertu zen; 4000km-ra ere entzun zuten. Errautsek 27 km egin zituzten zeruan gora, eta sumendi-hautsa munduan biraka ibili zen bi urtean baino gehiagoan. 30.000 lagun baino gehiago hil ziren.\nSumendi erupzioek erliebea aldatzen dute. Zenbaitetan, sumendiak kanporatutako materialak kanpoan pilatzen dira eta mendi altuak era ditzateke, sumendi-konoa izenekoa. Beste batzuetan, sumendi-erupzioek uharteak eratzen dituzte.


Oberenako dantzari egun zinez hunkigarria — dantzan.eus\nHemen zaude: Hasiera › Hemeroteka › Oberenako dantzari egun zinez hunkigarria\nBarañaingo Auditorioa lepo bete zuten 639 lagunek. Oholtza gainean Oberena dantza taldean aritutako eta ari diren 300 dantzari eta musikaritik goiti bildu ziren\nHunkigarria. Horixe da aurtengo Oberenako dantzarien eguna hobekien deskribatzen duen hitza. Izan ere, ikusgarri oso berezi bat taularatu zuen Oberena dantza taldeak abenduaren 3an. Barañaingo Auditorioa lepo bete zuten 639 lagunek, belaunaldi guzietako dantzari eta musikariak ikusteko. 300 lagun baino gehiago igo ziren oholtzara ia hiru ordu iraun zuen emanaldian. Oberena. 75 urte dantza eraikiz ikuskizuna zuzenean ikusteko dokumental bat izan zen. Taldearen historia kontatu zuen emanaldiak, eta horretarako hainbat pertsonen testigantzak proiektatu ziren eszena bakoitzaren aurretik. Bideoaren ondotik, beti dantza, baina hori bai, zuzenean.\nIkuskizunak Oberena dantza taldearen lehenbiziko emanaldia ekarri zuen gogora, Elon 1941eko abuztuaren 15ean egindakoa. Ondoren historiako beste pasarte batzuk izan zuten tokia: Alaitasunaren eguna, Obanosko misterioa, Eguberrietako jaialdiak, txistu eskola, Ama-lur ikuskizuna, bidaiak eta Lizarren doinua ikusgarria, kasurako. Gainera, lehenbiziko urte haietan aritu ziren dantzari eta txistulariei omenaldia egin zitzaien.\nIkuskizunaren ondotik, dena bildu, eta agudo Uslaer jatetxera joan ziren dantzari eta musikariak. Han, primeran bazkaldu ondoren, musika eta dantzarekin jarraitu zuten gaueko 23:00ak arte. Aspaldiko kideak ikusteko aukera izan zuten, edo bazkalondoan dantza gehiago egiteko. Primerako giroa izan zen.\nModu honetan bukatu dira 75. urteurreneko ekitaldiak. 2015eko martxoan hasi ziren, Oberenaren urteurrenarekin batera. Orduan flashmoba grabatu zuten Mercaderes karrikan. Segidan hamaika jarduera antolatu zituen taldeak: emanaldiak, erakusketa, kontzertuak… Webgune berria ere urteurrenarekin batera etorri zen, baita han eta hemen jasotako omenaldiak ere: Azpilagañako jai batzordearena, Nafarroako Gobernuarena eta iruindarrena. Ezin ahantzi ere urteurreneko ekitaldien artean izan diren bi ikusgarri berezi: Heldu sokari eta Iturri zaharretik, indar berriz. Orain, ehungarrenera. Aunitz urtez Oberena dantza taldea!


Honen bilaketa egin duzu Euskadi • ZUZEU\nez daukate lotsarik - Euskaldunok ez dugu merezi euskarazko arretarik EAEn, Donostian, 2021ean, ‘kultura’ deitzen dioten horretan... (kultura nonbait espainola delakoan bakarrik...) Atzo...\nEuskadiko Futbol Federakundeak eskubide osoko kide izateko eskaera formala aurkeztu du FIFAren eta UEFAren aurrean - Euskadiko Futbol Federakundeko ataritik: EFFko eta Eusko Jaurlaritzako ordezkar...\nEuskadi egiagatik prentsaurrekoa\nEuskadi egiagatik prentsaurrekoa - Euskadi por la verdad rueda de prensa 18/8/2020 Euskadi egiagatik prentsaurrekoa 2020/8/18 Egia erreibindikatzeko eta elkarrekiko laguntza eta aktib...\nNola izan superguraso eta Euskadi Sari bat irabazi - Imanol Epeldek 27 Zapata blogean. https://www.youtube.com/watch?v=Q3eFSC0lD20 Epaitua eta akusatua izateko, ez dago parkeetako banku bat b...\nEuskadi es GUAU: euskaldunoi bizkarra, zakurrei “Doggyetorri” - Enpatia, bestearen tokian jartzeko ahalmena omen da. Egia esateko, nire mende erdi pasatxoko bizitzan zehar, euskaldunak erdaldunen...\n68ko maiatza Euskadin - 68ko maiatza [I] Euskadin, ordurako, diktadurak sortutako izuaren erresuma pitzatzen hasia zen, hogeita hamar urteko lanbro eta iluntasunean ostarteak agertuz. Gazteria ink...\nMartxan da Norteko Ferrokarrilla. Entzun Euskadi irratian - Ostiral honetan abiatuko da Norteko Ferrokarrillaren denboraldi berria. Astero, Guillermo Roa Zubia Elhuyarreko komunikatzailearen gidari...


'Brexit'-erako azken erlojupekoa, Bruselan | Ekonomia | Berria\n'Brexit'-erako azken erlojupekoa, Bruselan\nEuropako Parlamentuak ohartarazi du igande gauerako jaso behar duela akordioa, berresteko denbora izan dezan. Baikor dago oraindik Europako Batzordea, baina gutxiago Erresuma Batua.\nDavid Frost, Erresuma Batuk negoziazio taldeko burua, gaur, Bruselan. STEPHANIE LECOCQ / Efe Tamaina handiagoan ikusi\nAldapa motzeko eta pikoko udaberriko klasikoengatik da ezaguna Belgika ziklismozaleen artean, baina bestelako lasterketa bat da orain herrialde hartako hiriburuan jokatzen ari dena: erlojupeko bat, gogorra hura ere, brexit-aren osteko merkataritza akordio bat egiteko Europako Batzordearen eta Erresuma Batuaren artean. Urteberriarekin batera aterako da Erresuma Batua EBren merkatu bakarretik, baina erlojupekoa egun batzuk lehenago bukatu behar duela ohartarazi du Europako Parlamentuak: ezein akordio igande gauerdirako ez badago, ez du astirik izango berresteko, eta ezingo du urtarrilaren 1ean indarrean jarri.\nMichel Barnier EBko negoziazio taldeko buruaren bisita izan dute gaur Europako Parlamentuko taldeetako buruzagiek. Astearen hasieratik EBren aldetik jasotzen ari den mezu baikorrarekin joan zaie Barnier. Negoziazioak «azken urratsetan» zeudela esan die, eta «azken oztopo batzuk» gainditzea falta dela akordio bat lortzeko. Ituna biharko egon ote zitekeen galdetuta, ez du erabat baztertu, baina ziurtatu du zaila izango zela. Negoziazioek asteburuan jarraituko dutela aipatu diote EBko iturriek Financial Times egunkariari.\nLanegunari bukaera emateko, 20:00etan telefonoz hitz egin dute Boris Johnson Erresuma Batuko lehen ministroak eta Ursula von der Leyen Europako Batzordeko lehendakariak. Von der Leyenek esan du «diferentzia handiak» hor daudela oraindik, batez ere arrantza gaietan. «Erronka izango da haiek gainditzea. Elkarrizketek bihar jarraituko dute». Downing Streeteko iturrien arabera, Johnsonek Von der Leyeni ohartarazi dio «egoera oso larria» dela, «denbora gutxi» dagoela eta oso posible dela akordiorik ez egotea «EBk ez badu jarrera aldatzen».\nEuropako Parlamentuaren oharra\nAkordioaren edukiak ez ezik, epeak ere garrantzitsuak direla entzun du Barnierrek. Izan ere, eurodiputatuek esan diote beranduenik igande gauerako jaso behar dutela akordioa, ongi aztertzeko eta horri buruz erabaki bat hartzeko astia izan dezaten. Berez, ituna erabat lotu aurretik nahi dute testua, aztertzen hasteko. Jasoko balute, prest daude abenduko azken astean osoko saio batera deitzeko eta han bozkatzeko.\nEuropako Parlamentuak aste batzuk daramatza EBko gobernuei eta negoziatzaileei gogorarazten merkataritza itun guztiei buruzko azken hitza berea dela. Normalean, hilabeteak behar ditu prozesuak, halako itunek ehunka eta milaka orrialde izaten baitituzte, ager daitezkeen zirrikitu guztiak ixten saiatzeko. Baina brexit-aren ostekoa «kasu berezia» dela aitortu dute europarlamentariek, eta prest agertu dira tramiteak bizkortzeko.\nIkusteko dago zer gerta daitekeen iganderako akordiorik ez badago, baina urteko azken egunotan lortzen badute, Barnierrek berak aipatu izan duen aukera bat da akordioa behin-behinean indarrean jartzea, Parlamentuaren onespena jaso bitartean.\nMugimendu eztabaidatsua izango litzateke hori, Europako Parlamentuak gogoraraziko bailuke bera dela EBko herritarren borondate demokratikoaren ordezkaria. Edonola ere, ez litzateke lehen aldia izango EBko egiturek beren araudi propioen interpretazio aske bat egiten dutela praktikotasunaren izenean.\nWestminster ere, prest\nBaina itun batek gutxienez bi alde behar ditu itun bat izateko, eta, kasu honetan, Londresi egokitu zaio ezkorrarena egitea. Akordio baterako aukerak «%50 baino txikiagoak» direla esan du goizean Michael Gove Kabineteko ministroak; arratsean, berriz, eguberritik landa luza daitezkeela negoziazioak. Zenbateraino den egia eta zenbateraino negoziaziorako estrategia ez dago jakiterik, baina ez da harritzekoa Boris Johnsonen gobernuak gogor plantak egitea, bere jarraitzaile batzuek ez dutelako nahi inolako akordiorik, eta beste batzuek soilik onartuko dutelako asko borrokatutakoa dela sinestarazten baldin bazaie.\nBrexit zale sutsuenetako bat Jacob Rees-Moog izan da, gaur egungo Komunen Ganberako liderra. Beste diputatuek bezala, oporrak hartu zituen atzo, baina iragarri zuen akordio bat badago Westminsterreko parlamentuak saio berezi bat egingo duela datorren astean, akordioa berresteko.


Lagun batek poema bat oparitu zidan haurdun gelditu nintzen lehen aldian. Eta ama naizenetik, biziki gogoratzen ditut poemaren hitzak: gezia, eskua, bidea,... Halakoxe kuadroa dut marraztuta memorian.\nLehenekoz haurra erditu izanak ematen duen estresaldia eramangaitza egin zitzaidan; aitortzen dut. Ezjakintasunaren korapiloa askatzeko lehenik amari egiten nizkion galderak , ondoren ahizpari, gero pediatrari… Baina azkenean amona zen egindako galdera nik behar nuen bezala erantzuten zekiena:\n- Laztana, haur txikiak negarra du hitz. Nola jakingo duzu bestela noiz den gose, nekaturik ala logale? Haurrak lo, zuk ere lo. Haurra esna, zu ere bai. Berdin dio eguna ala gaua izan. Poliki-poliki txoritxoen ordutegia hartuko du txikiak, eta zuk harekin. Denbora eman behar duzue elkar ezagutzeko, elkar ulertzeko… Horrelaxe da, ez dago beste sekreturik!\nGuraso hasi-berriok kasu egin genion amonari eta, apurka-apurka txikiaren arabera hasi ginen bizitzen. Haren ordutegira moldatu genuen gure egunerokoa: loa, jatordua, enkarguak... Horrela ulertu genuen amonak esandakoa: txikiaren erritmora egokitu behar genuen, haren mundua errespetatu eta pazientzia izanda.\nHandik aurrera, lasaitasuna sendotzen joan zen etxean, eta harekin batera, alabaren negarra.\nNolanahi ere den, ez geneukan, ordea, egoera menperatuta: kezkaturik geunden alaba hainbestetan gaisotzeagatik. Astero-astero anbulatorioan ginen: ezarritako errebisioak gutxi ez eta, ditxosozko birusak ez zigutelako bakean uzten…\nPediatrarengana joan ginen batean (auskalo zer piura geneukan!) sekulako ateraldia egin zigun: “Oso-oso ondo goaz; primeran!” Bikoteak eta nik aho zabalik begiratu genion mediku andereari, eta hark jarraitu: “Demagun hirurehun eta laurogeitahamar birus edo xamorro harrapatzen direla normalean… Bada, zuen alabatxoak berehala akabatuko du guztiekin! (kar-kar, kar-kar…).\nKontuak kontu, handik aurrera txantxak egiten genituen txikia gaisotzen zen bakoitzean. Eramangarria bihurtu zen hasierako kezka hura. Eta egunetik egunera hobeto ulertzen genituen alabaren gora-beherak.\nKonfidantzaz erantzuten genien eguneroko erronka berriei: botakadak, gainezka egindako pardelak, bapateko sukar igoerak, gau amaigabeak … Horrela, eta ganora-ezak aurrea hartu baino lehen, bigarren haurra izan genuen.\nGuraso esperimentatuak sentitu ginen egoera ezaguna zelako; eta aise joan zitzaizkigun lehen hilabeteak; zaharrenaren jokoak hasi ziren arte! Kontxo, ez genuen horrelakorik izan lehen aldian: zeloak!\nOrduan ulertu genuen, bai: gurasoak izatea eta eguneroko sorpresa, ezusteko eta azken--ordukoak eskutik doazela. Kostata, baina ulertu genuen. Ez puenting, ez rafting eta ez kristo: seme-alabak eragindako adrenalina bezalakorik ez dago munduan!\nAi, haurra…: etxekotresna balitz erabilera-liburuxka izateko; landarea balitz, noiz-behinka ureztatu eta bertan lagatzeko… Baino ez. Seme-alabak: energia agortzen diguten horiek, milioika aldiz gauza bera errepikatzeko gaitasuna ematen diguten horiek, neke fisikoa ez ezik, neke emozional eta neke mentala zer den erakusten diguten horiek…\nZer izango zen baina, zuek gabe?\nAsmatutako leihotik barrena begiratzen erakusten digute; norberaren mugak zalantzan jarri, eta esparru berriak sortzen, memoriaren ganbaran genituen trasto zaharrak botatzen eta beharrezkoak direnak bakarrik gordetzen…\nOrain, nerabeen guraso gara. Aro honetan beharrezkoa dugu ahalegin mentala, emozionala, sentimentala…; aukeran, banaka, ala denak batera. Eta hasierako moldatze bera egiten jarraitzen dugu; seme-alaben erritmora dugu egokituta bizitza, haien mundua erabat errespetatuta.\nArestian marraztutako gezia bere indarra hartzen ari da, arkuarekiko soka erabat tenka jarrita. Seme-alabak beraien bideak dituzte aurrean, eta gu aldean. Ez da helmugarik ikusten, ikustezina baita.\nDuela gutxi esan nien: “Hona egin beharreko bidea: bizitza bera! Aurrera joan zaitezkete, alborantz ere… Gera zaitezkete gustuko lekuan edota berri baten bila joan; baina gogoan izan, nekez igaroko duzue leku bera bitan. Gurasoak aldean izango dituzue beti, iparrorratza bagina norabide zuzena aurkitzen laguntzeko; batzuetan asmatuko dugu, bestetan ez. Baina zuenak dira pausoak, zuenak indarrak… Bidearen zabalera norberaren joanaren araberakoa bihurtzen da. Estu bihurtzen da larrialdietan, zabal eta sendo lasaitasunean. Leuna da batzuetan, ibil-erraza, besteetan harri-koskorrez josita; zaila… Norberaren bidea asmaezina da, errepikaezina eta bakarra! Eta ez ahaztu: beti izango gaituzue aldean. Marratuko dizuegu bidea, baina pausuak zuenak dira.”\nNirea ez da poema; hizki, hitz eta markak besterik ez dira... Baina marrazki berdina osatzen dute: gezia, eskua, bidea... Halakoxe kuadroa dut marraztuta nire memorian.\n(Kahlil Gibran-en poema: “Zure seme-alabak ez dira zureak, bizitzaren seme eta alabak dira, ez datoz zugandik, zure bitartez baizik, eta nahiz eta zurekin dauden, ez dira zureak. Eman diezaiekezu zure maitasuna, baina ez zure pentsaerak haiek badituzte eta, beraien pentsamenduak. Ahal dituzu bere gorputzak eztali, baina ez haien arimak biharraren etxean bizi baitira haienak, eta zu ezin zaitezke haiek ikustera joan, ezta ametsetan ere, haiek bezalakoa izaten saia zaitezke, baina ez ahalegindu haiek zu bezelakoa egiten, bizitzak ez baitu atzera egiten, eta biharra ez da geratzen. Seme alabak jaurtitzen dituen arkua zara zu, bizitza duten geziak bailiran, utz ezazu zure eskuaren indarrak. Zoriontasunerako bidea har dezan” ).


125 urte dira San Pedroko organoa inauguratu zutela - Bergara - Goiena.eus\nJon Moñux 2014-03-21 11:38\nBergarako San Pedro elizako organoa.\nAlgodonera lantegiko nagusiaren alargun Martina Maizen dohaintza izan zen. Instrumentu aparta da, ondare baliotsua, baina gaur egun zaharberritze premia larrian dago\nMartitzenean 125 urte bete ziren San Pedro parrokiako Stotz-Frères organoa inauguratu zutela. Bernardo Badiola organo jotzaileak inauguratu zuen 1889. urteko martxoaren 18an, eta ordutik gaurdaino dotoreziaz bete du bere eginkizuna. Baina 125 urte ez dira gutxi, ezta instrumentu batendako ere, eta zaharberritze premia handian dago. Adituek esandakoaren arabera, denbora tarte motzean ez badira neurriak hartzen eta konponketak egiten, ez du atzera bueltarik izango eta herriak duen ondare artistiko berezi eta baliotsuetako bat betirako galduko da.\n36.500 frankoren truke\nParisko Stoltz-Fréres etxeak eraiki zuen San Pedro parrokiako organoa. 36.500 franko kostatu zen eta ordainketa hiru zatitan egin zen: lehena, 12.500 frankokoa, kontratua sinatzean, 1887. urtean; bigarrena, 4.000 frankokoa, instrumentua Beasainera iritsi zenean; eta hirugarrena, 1889an, organoa Bergarara iristerakoan.\nAipatzekoa da, bestalde, lehiaketa bidez aukeratu zela organoa nork egin 1987an. Hiru proiektu aurkeztu ziren: Merklin et Cie etxearena, Cavaille-Coll etxearena, eta aukeratua izan zen Stoltz-Frères Parisekoarena.\nMartina Maizen dohaintza\nMartina Maizen –Jose Julian De Blanc, Algodonera lantegiaren sortzailearen alarguna– dohaintza izan zen eta Bernado de Gabiola organo jotzaileak estreinatu zuen, 1889. urteko martxoaren 18an.\nSan Pedroko organo erromantikoak berezitasun ugari ditu. Eraiki zuten unetik bertatik diapasoi normala baino tonu erdi baxuago afinatuta dago. 56 notadun hiru esku-teklatu ditu, 30eko pedala eta 2.400 hodi.\n1973. urtean zaharberritu egin zuten Jose Maria Galdos eta haren bazkide Alejandro Usabiaga De Hernanik. Baina ez zuen bere izaeraren izpirik ere galdu. Azpeitia eta Azkoitiko organo erromantikoen moduan, San Pedrokoa ez dago elektrifikatuta eta eraiki zeneko soinu bera du, Europako gainerako organo handiek ez bezala.\nBada, San Pedroko organoa are ezohikoagoa da; izan ere, ez zaio sekula aldaketarik egin; bere horretan mantentzen da eta gaur egun, ez dago ezaugarri hori betetzen duen beste organorik: mundu osoan jatorrizko egoeratik gertuen dagoen Stoltz-Frères etxeko organorik handiena da San Pedrokoa.\nEgoera oso larrian\nOrganoaren egoera kaskarra dela eta, elizkizunetan bakarrik erabiltzen da gaur egun. San Pedro eta Santa Marinako organista Aitor Oleak hauxe esan du: "2013. urteko uztaila ezkero ez da bertan kontzerturik egiten eta entseatu ere ez dut bertan egiten". Azpeitiko eta Azkoitiko organo erromantikoekin San Pedrokoan duela hamalau urte abiatu zuten Organo Erromantikoaren Zikloa ere ezin izan da San Pedroko organoan egin. Eta hauxe gehitu du: "125 urteotan bere soinu ahaltsuek eta bakartiek une gogoangarri asko eman dituzte. Europan eta AEBetan miretsi egiten dute. Hainbat CD grabatu dira bertan, daukan bikaintasuna eta nortasuna azpimarratuta. Galduko balitz, Bergarak duen aktibo artistiko musikal esanguratsu eta bakarra galduko litzateke".\nGauzak horrela, zenbait herritar irabazi asmorik gabeko elkarte bat eratzeko bidean ari dira, San Pedroko organoaren konponketa prozesua abiarazteko ahaleginean


Areto-futbolarekiko ilusioa itzuli da Zubikoara - Oñati - Goiena.eus\nAreto-futbolarekiko ilusioa itzuli da Zubikoara\nEneko Azurmendi 2019-10-09 09:46\nSei urte ordezkaritza gabe egon ostean, talde berria izango du aurten Aloña Mendiko areto-futbol sailak gizonezkoen senior mailan, Ingou Aloña izenarekin. Urriaren 19ko asteburuan jokatuko dute estreinako partidua, Zaldibian.\nIaz gazte mailan jokatzen zuen taldeak senior mailara egin berri du jauzi. Hala, gazte mailako talderik ez da egongo aurten; bai, ordea, senior mailako talde berri bat.\nSei urte pasa dira Aloñako senior taldeak jokatzeari utzi zionetik, eta oraingoan indarrez bueltatu direla azaldu du Mikel Saiz talde berriko entrenatzaileetako batek: "Maila oneko taldea sortu dugu, eta garaipenak lortzea espero dugu". Bestalde, infantil mailan ere izango du ordezkaritza aurten, Aloñak.\n17 eta 28 urte bitarteko hamasei jokalari arituko dira aurrerantzean taldearekin entrenatzen. Gehienak aurreko denboraldietan gazte mailan jokatzetik datozen arren, taldekide berri batzuk batu zaizkie aurten: lau jokalari eta entrenatzaile laguntzaile bat dira azkenengo sartu direnak, hain zuzen.\nEntrenatzaile lanak Aitor Sanchezek egingo ditu; halere, Mikel Saiz eta Iñaki Iglesias –azken hau berria da– entrenatzaile laguntzaile lanetan arituko dira.\nOhikoa den moduan, asteburuetan jokatuko dituzte norgehiagokak, etxean zein kanpoan. Gipuzkoako hirugarren mailako ligan arituko dira; beraz, lurraldeko beste talde batzuk izango dituzte aurkari. Bi astean behin jokatuko dute etxean, Zubikoa kiroldegian, hain zuzen ere.


Haize-energia izan zen martxoan lehen elektrizitate-iturria | Consumer\nHaize-energia izan zen martxoan lehen elektrizitate-iturria\nTeknologia berriztagarriek elektrizitate-eskariaren %42,2 bete zuten, 2010eko %48,5etik behera\narabera: Ostirala, 2011ko apirilaren 01a\nEnergia eolikoa ekoizpen elektriko handieneko teknologia bihurtu da lehen aldiz, martxoan elektrizitate-eskariaren %21 bete baitu, energia nuklearraren gainetik, kontsumoaren %19 hornitu baitzuen. Parke eolikoek, gainera, hileko errekorra markatu zuten, 4.738 GWh-ko belaunaldiarekin, 2010eko martxoan baino %5 gehiago, Red Eléctrica de España (REE) nabarmendu zen.\nEnergia eolikoaren eta nuklearraren ondoren, energia hidraulikoa jarri zen, eskari elektrikoaren %17,3 bete zuena, ziklo konbinatuak (%17,2), kogenerazioa eta beste batzuk (%15), ikatza (%12,9) eta eguzki-energia (%2,6).\nTeknologia berriztagarriek elektrizitate-eskariaren %42,2 bete zuten martxoan, 2010eko %48,5etik behera, iazko ekoizpen hidraulikoa askoz handiagoa izan baitzen. 2011ko lehen hiruhilekoan, energia berriztagarriek eskariaren %40,5 ase zuten, aurreko ekitaldiko epe berean baino zerbait gutxiago, orduan %44ra iritsi baitziren. Gainera, elektrizitatearen %57,9 CO2 isurtzen ez duten teknologiekin sortu zen.\nREEk argitaratutako datuen arabera, martxoan energia elektrikoaren eskaria %0,1 hazi zen aurreko urteko hilabete berarekin alderatuta, eta 22.799 GWh-koa izan zen. Bestalde, eskaera gordina -laboraltasunak eta tenperaturak eragindako ondorioak kontuan hartzen ez dituena- %0,2 igo zen. Urteko lehen hiruhilekoan, elektrizitate-eskaera 67.774 GWh-koa izan zen, aurreko urtekoa baino %1,1 handiagoa. Urteko lehen hiru hilabeteetako kontsumo elektriko gordina %0,5 jaitsi zen 2010eko epe berarekin alderatuta.\nberriztagarriak eguzki-orube Elektrizitatea kogenerazio ziklo konbinatuak


Dantzaz - Gazteak eta enplegua\nGazteak eta enplegua\nSormen Koreografikorako Nazioarteko Zentroa\nGazteentzako lanerako aukerak\nDantzaz profesional gazteek dantzaren sektorean lehen enplegua lortzeko plataforma da.\nDantzarien prestakuntza izan da bere espezializazioa, baina beste lanbide batzuekin ere lan egiten du gaur egun: jantzi diseinatzaileak, teknikariak, musikariak, koreografoak, komunikatzaileak, administratzaileak,…\n2007-2008 denboralditik 89 gazte dantzari igaro dira gure egituratik. Horietatik 12 egiturako kide dira gaur egun eta gainerako 77ak mundu osoko dantza-konpainiatan ari dira, besteak beste :\nBallet National de Marseille, Ballet Preljocaj-PavillonNoir, Nederlands Dans Theater, Ballet de Lorraine, Gauthier Dance, NorrDans, Ballet de Núremberg, Scottish Ballet, Ballet d’Europe, Iceland Dance Company, Ballets de Monte-Carlo, Danimarkako Black Box Company, Baltic Dance Theatre…, bai eta Euskadi-Euskalerriko konpainiatan ere: Malandain Ballet Biarritz, Kukai, Ertza, Cielo Raso, Elirale, Lasala...\nEuskal gazte dantzarientzako “Mugi” Goi Errendimenduko Zelulari esker, areagotu egin da plataforman dauden euskalerriko gazte dantzarien portzentajea, ikaragarri igo da.\nEsperientzia eszenikoa eta profesionala lortzeko aukera ematen zaie gazteei, baita ekintzailetza-prozesu propioak lantzekoa ere (sorkuntza, kudeaketa, ekoizpena) Sorkuntza, ekoizpen eta birako prozesuak, prestatzeko eta birziklatzeko eta espezializatzeko eta bikaintasuna lortzeko prozesu gisa ulertzen ditugu, eta batez ere, lantaldea indartzeko aukera gisa eta bertako zein nazioarteko profesionalen eta sortzaileen, gazteen eta adituen artean esperientziak partekatzeko aukera gisa.\nSortu zenetik, Dantzaz-ek ballet klase irekiak eskaintzen ditu goizero dantzaren munduko ikasle eta profesionalentzat, eta klase horiek dohainik dira.\nBestalde, normalean bere dantzarientzako egiten dituen prestakuntza eta birziklapen-tailerrak garatzen ditu Dantzagunea-rekin lankidetzan, eta modu horretara, sektoreko beste profesional batzuei parte hartzeko aukera eskaintzen zaie.


Laser bidezko ebaketa-makina, grabatzeko laser bidezko makina, Galvo laser makina - Urrezko laserra\nLaser Labela Etiketa Digitala\nHodi / Hodien Laser Ebaketa Makina\nXafla metalikoen ebaketa\nXafla eta hodi ebaketa bikoitza\nONGI ETORRI GOLDENLASER-era\nGOLDENLASER laser irtenbide adimendunak, digitalak eta automatizatuak eskaintzean oinarritzen da.\nEbakitzeko, grabatzeko eta markatzeko laser sistemen fabrikatzailea. EspezialistaCO2 laser bidezko ebaketa makina?eta?Galvo laser makina.\nGOLDENLASERrek laser bidezko soluzio integralak eskaintzen ditu, makina bakarra ez ezik, zure industria zehatzean diseinatutako materialekin egindako lehen kontsultetatik hasi eta industriarako diseinatutako materialekin egindako probetara.\nCO2 GALVO LASERRA\nEredua: JMCCJG / JYCCJG seriea\nAbiadura Handiko Ehungintzako Oihalezko Laser Laser Ebaketa Makina\nSerie CO2 ebakidura laser bidezko ebakitzeko makina hau ehungintzako erroilu zabalak eta material bigunak automatikoki eta etengabe ebakitzeko diseinatuta dago. Engranajeek eta kremailerek servo motorrarekin bultzatuta, laser ebakitzaileak ebaketa abiadura eta azelerazio handiena eskaintzen ditu.\nIragazki-oihala Laser bidezko ebaketa-makina, industria-iragazketarako\nDoitasun handiko engranajeak eta kremailerak. Ebaketa-abiadura 1200 mm / s-ra arte. CO2 RF laser 150W-tik 800W-ra. Huts garraiatzaile sistema. Auto-elikadura tentsio zuzenketarekin. Egokia da iragazki-oihala, iragazki-zerriak, poliesterra, PP, beira-zuntza, PTFE eta industria ehunak mozteko.\nEredua: JMCZJJG (3D) -250300LD\nEhuna Aire Hodien Laser Ebaketa Makina\nX, Y ardatzaren laser ebaketa (mozketa) eta Galvo laser abiadura handiko zulaketa (laser ebakitako zuloak) formatu handiko konbinazioa. Ehungintzako aireztapen hodiak mozteko diseinatuta dago (galtzerdi hodia, sox hodia, hodi sox, hodi galtzerdia, ehungintzako aire hodia, aire galtzerdia, aire sox)\nEredua: JYCCJG-160600LD / 160900LD / 1601300LD\nMahai Neurriaren Laser Ebaketa Makina Ultra Luzea\nEbaketa ohea oso luzea?- Espezialitatea?6 metrotik 13 metrora?oheen neurriak material oso luzeetarako, hala nola karpa, bela-oihala, jausgailua, parapentea, baldosa, karpa, toldoa, parasailea, eguzkitakoa, hegazkineko alfonbrak ...\nEredua: JMCZJJG (3D) 170200LD\nGalvo & Gantry Laser Grabatzeko Ebaketa Makina Ehungintza, Larrua\nLaser sistema honek galbanometroa eta XY gantry konbinatzen ditu. Galvok abiadura handiko material meheen grabaketa, akuafortea, zulaketa eta ebaketa eskaintzen ditu. XY Gantry-k profil handiagoak eta stock lodiagoak prozesatzeko aukera ematen du.\nEredua: ZJJF (3D) -160LD\nRoll to Roll Flying Fabric Laser Grabatzeko Makina\nGalvo 3D sistema dinamikoa, grabatu jarraiko marka pauso batean amaituz. "On the fly" laser teknologia. Egokia formatu handiko ehuna, ehungintza, larrua, bakeroa, EVA grabatua.\nEredua: ZJ (3D) -9045TB\nLarruzko Oinetako Galvo Laser Grabatzeko Abiadura Handiko Makina\nCO2 RF metalezko laserra 150W 300W 600W. 3D galbanometroaren kontrol sistema dinamikoa. Z ardatz automatikoa gora eta behera. Transbordadore automatikoa zink-burdin aleazio abaraska lantzeko mahaia.\nEredua: ZJ (3D) -15050LD\nGalvo Laser Zulatzeko Ebaketa Makina Lihairako Disko Urratzaileetarako\nEremu handiko galbanometroak eskaneatzeko sistemak. Laser iturri anitz produktibitatea handitzeko. Elikatze eta birbobinaketa automatikoa - garraiatzailea ...\nSublimaziozko ehuna Laser ebakitzailea Kirol arropetarako\nIkusmen laserra ezin hobea da forma eta tamaina guztietako inprimaketa digitaleko sublimazio ehunak ebakitzeko. Kamerek ehuna eskaneatu, inprimatutako sestra hauteman eta antzeman edo inprimatutako erregistro markak jaso eta aukeratutako diseinuak abiadura eta zehaztasunez ebaki.\nBuru Bikoitzeko Kamera Laserra Ebakitzeko Makina Independentea\nBi buruko laser bidezko ebaketa sistema independentea ezin hobeto konbinatzen da ikusmen adimenduneko sistemarekin, eta inprimatutako grafikoen prozesamenduaren eskakizunetan ere optimizatzen da.\nGoldenCAM Kameraren Erregistroa Laser Cutter\nDoitasun handiko erregistroa markatzen du posizionamendua eta deformazio adimendunaren konpentsazioa, koloratzaileen sublimazioko inprimatutako logotipoak, hizkiak eta zenbakiak laser bidez ebakitzeko.\nFormatu zabaleko laser ebakitzaile bandera handietarako, banderoletarako, seinaleztapen bigunetarako\nIkusmen handiko laser ebakitzailea inprimatze digitalaren industriarako da. Gaitasun paregabeak sortzen ditu formatu zabalean inprimatutako digitalean edo tindagai-sublimatutako ehungintzako grafikoak, pankartak eta errotulazio leuna amaitzeko.\nRoll to Roll Label Laser Die Ebaketa Makina\nEtiketak akabera egiteko laserrik gabeko ebaketa eta bihurtze soluzioa. QR kode irakurgailuak aldatze automatikoa onartzen du. BST Web Gidak zehatzago bihurtzen du desbideratzea eta atzeratzea.\nEtiketa Laser bidez mozteko makina\nLC230 laser bidezko akabera makina trinkoa, ekonomikoa eta guztiz digitala da, gehienez 230 mm-ko zabalera duena. Aukera bikaina da ibilbide labur digitaletarako. Denboran zehar zero aldaketa eskaintzea eta matrizearen kosturik gabe.\nLaser bidezko ebaketa eta grabatu soluzioak espezializatzen ditugu aplikazio ugarietarako. Hona hemen maiz lantzen ditugun aplikazio batzuk.\nAukeratu zure industria: laserretarako irtenbide egokienak zuretzat egokienak.\nTeknologiaren berrikuntza sendoarekin, Golden Laser-ek laser makina eta irtenbide pertsonalizatuak eskaintzeko gai da, zure produkzioa eraginkorragoa eta errentagarriagoa izan dadin.\nGarai bateko berrikuntza teknologikoa den heinean, laserra abantaila paregabeekin garatzen ari da, gero eta prozesu tradizionalagoak ordezkatuz.\nLaser sistemen kontrolatzailea\nLaser sistemen liburuxka\nLaser sistemen erabiltzailearen eskuliburua\nGolden Laser-i buruz (PDF fitxategia)\nBeti eman zerbitzu laguntza. Instalazio zerbitzua, prestakuntza zerbitzua eta mantentze zerbitzuak atzerrian jartzeko makineria hornitzeko ingeniariak.\nBegiratu hemen dagokion industriari eta gure azken berri eta gertaerei buruzko informazioa.\nCITPE2021eko azken egunerako atzerako kontaketa\nBihar (maiatzak 22) izango da CITPE2021eko azken eguna! Goldenlaser ere zintzotasunez beterik dago erakusketa honetan, teknologia berria eta inprimaketa digitaleko ehungintzetarako laser bidezko ebaketa makinak diseinatu eta garatu berrienak ekarriz. Ez dituzu gauza zoragarri hauek galdu behar!\nCITPE2021eko lehen egunean\nGoldenlaserrek itxura harrigarria egiten du inprimatutako ehungintza digitaletarako laser bidezko ebakitzeko hiru makina multzoekin CITPE2021 gunean. Lehenengo egunean, Goldenlaser standa ospea gainezka zegoen. Zenbait bezero material probak egin dituzte bertan eta oso pozik daude prozesuaren emaitzekin ...\nGoldenlaserrek bihotzez gonbidatzen zaitu CITPE 2021ra\nEspero zen CITPE 2021 maiatzaren 20an inauguratuko da Guangzhou-n, eta ehungintza inprimatzeko erakusketa "eragin eta profesionalenetakoa" dela aitortzen da. Goldenlaser-ek laser bidezko ebaketa konponbideak eskaintzen ditu inprimatutako ehungintza digitaletarako eta ehunetarako ...\nZehaztasunezko fabrikazioa bikaina jarraitzea\nLaser soluzioen hornitzaile nagusia\nSalmenta sare globala\nGOLDEN LASER laser industrian 20 urteko esperientziarekin, etengabe garatzen eta teknologia aurreratuak erabiltzen, pertsonalizatzeko gaitasun sofistikatua duten laser makinen fabrikatzaile nagusia da.\nGOLDEN LASER-ek laser aplikazio profesionalak eskaintzen dizkizu zure aplikazio industria zehatzetarako - produktibitatea handitzen, prozesatzeko prozedura errazten eta etekin gehiago lortzen laguntzeko.\nAtzerriko merkatuan, GOLDEN LASERek merkaturatze sare heldua ezarri du mundu osoko 100 herrialde eta eskualde baino gehiagotan, gure produktu lehiakorrak eta merkatura bideratutako berrikuntza sistemarekin.\nGoldenlaser industria parkea, Tianxing errepidea, Chuanlong etorbidea, Huangpi auzoa, Wuhan, Hubei, Txina


Alfonso Arandia: «Hemen lan gehiago egitea gustatuko litzaidake» | BINKE\nAlfonso Arandia: «Hemen lan gehiago egitea gustatuko litzaidake»\nAlfonso Arandia, zinemagilea\n«Euren egoa alde batera uzten dakiten aktoreak gustatzen zaizkit»\nAlfonso Arandia Loroño\nIkus-entzunezkoetan lizentziatua da Madrileko Complutense unibertsitatean, eta amaigabeak dira pantaila handian zein txikian Arandiak egin dituen zuzendari lanak. Telesailetan «El comisario», «Sin tetas no hay paraíso» edo «Vivir sin permiso» neurrikoak zuzendu ditu, eta zineman «El Anónimo… ¡vaya papelón!» eta «Carretera y manta», besteak beste. Azken bi film hauek izan dira beretzako gakoa gainera, lehenengoarekin hasi baitzen zuzendari lanetan, eta bigarrenak bultzada eman ziolako telebista mundura lan egitera.\nARGAZKIAK: Aitzol Zamalloa\nAhotsa altxatu gabe, goxotasunetik eta xumetasunetik berba egiten duen artista handia ekarri dugu hilabeteko azalera. Artista ez baita beti fokoaren azpian edo kameraren aurrean agertzen dena. Eta horren inguruan asko daki Alfonso Arandia zinemagileak, bizitza luzea daramalako kameren atzean gauza handiak sortzen. Galdakaora egin duen bisita batean harrapatu dugu.\nEz da erraza zu kameren aurrean ikustea. Beraz, ezer baino lehen, eskerrak baino ezin dizkizugu eman solasaldi hau onartzeagatik… Elkarrizketaren bat eskatu didatenean egin izan dut, baina beti saihestu ditut argazkiak. Arrazoia beti bera izan da: jendartearentzako anonimoa izatea. Nire lana gainontzeko beste edozein bezalakoa da, eta ez dut horregatik ezaguna izan behar. Orain elkarrizketa eskaintzea onartu badut gertutasunagatik izan da, nire semea haurtzaindegira doanetik ezagutzen dudan pertsona batek eskatu didalako, hein handi batean.\nEta noiz jarri zinen lehenengoz kamera baten atzean? Teknikari bezala 1985eko uztailean izan zen. ETBko hiru film ertainetan izan zen, zuzendariaren laguntzaile. Zuzendari eta proiektu bateko arduradun aldiz 1989an izan zen, «El anónimo… vaya papelón» pelikulan.\nGogoratzen al duzu une hura? Bikain gogoratu ere! Angel Amigoren ekoizpen bat izan zela gogoratzen dut. Film hori egiteko lan-taldean sartu ahal izango nintzen galdezka nenbilen, baina lan-taldea osatuta omen zegoela eta galdutzat eman nuen lana. Ordea, hurrengo asteartean deitu ninduten, autorik nuen galdetu eta baietz erantzunda hurrengo egunerako hitzordua jarri zidaten Orion, filmatzeko ekipo osoarekin. Bertan kontratatu ninduten, eta horrela hasi nintzen zuzendari lanetan, kotxea izateagatik.\nLehenengo une hartatik jakin zenuen zure bizitza zinema eta telebistaren bueltan igaroko zela? Hori da behintzat nik nahi eta espero nuena. Madrilera ikastera joan nintzenean egin nuen horren aldeko apustua, ez baitzuten etxean erabat ulertzen —mundu ezezaguna zelako— eta ekonomikoki ere esfortzu bat zekarrelako horrek.\nKameren aurrean ez, baina Galdakaon ere gutxi ikusten zaizu. Etxetik kanpo lan asko egiten duzu ala? Nahiz eta lan gehiena Euskaditik kanpo egin, eta egin izan dudana Gipuzkoan izan, beti saiatu naiz herrira itzultzen. Nire bizitza pertsonala bertan dago, bertan osatu nuen familia eta ahal dudan guztietan hemendik ibiltzen naiz.\nLan gehiena Euskaditik kanpo egiten duzula esan duzu? Bai. Hasieran, 1994. urterarte, uztartu egiten nituen lanak Euskaditik oso urrun eta hemen, baina urte horretatik aurrera hemen lan egiteko deitzeari utzi zioten.\nZergatik? Ez nuke jakingo esaten. Agian ez nautelako gure herrialdearekin kokatzen-edo… auskalo! Lanaren falta inoiz izan ez badut ere, egia da etxean lan egitea faltan izan dudala beti. Hemen lan gehiago egitea gustatuko litzaidake.\nAktoreen kasuan erraza da erregistro batean etiketatzea euren burua, zuzendariekin ere antzekoa gertatu daiteke? Gertatzen da, bai. Proiektu edo estilo konkretu batzuetan sailkatzen zaituzte eta ez zaituzte kontutan hartzen beste genero batzuetarako. Eta zentzu horretan etor daiteke, agian, euskal lurretatik kanpo lan egitea… hemengo panoramatik desagertuta nagoela ematen du-eta.\nAktoreen inguruan ari garela… Txutxu-mutxu pixka bat: ze famaturekin duzu harremana? Lankide teknikariekin dut harreman handiagoa aktoreekin baino, baina egia da batzuekin harremana dudala eta tarteka berba egiten dudala… Baina ezin gehiago kontatu! (barreka)\nTira, baina esaiguzu behintzat norekin gustatzen zaizun lan egitea! Jende askorekin egin dut lan, eta gehienetan esperientzia positiboak izan dira. Baina orokorrean, konpromisoa duten pertsonekin eta proiektuaren norabide berean lan egiten dutenekin geratzen naiz. Eta horretan, egoak ere inportanteak dira. Beharrezkoa denean euren egoa alde batera uzten dakiten aktoreak gustatzen zaizkit.\nOrain ere ez diguzu izenik esan behar?! Profesional handiak daude, eta oso gustura egiten dut lan, esaterako, Elena Irureta, Ramon Barea, Jose Coronado, Juanjo Artero, Maribel Verdú, Eduardo Noriega edo Ane Gabarainekin.\nLan egiteko zer nahiago, telebista ala zinema? Biak gustatzen zaizkit, nahiz eta gehiago egin dudan telebistan. Telebistak aukera handiak ematen dizkigu istorio asko kontatzeko, gidoi eta ekoizpen handietan sartu barik. Gainera, telebistan orain irudien bidezko narratibaren bitartez istorioak kontatzen dakizkigun profesional bezala hartzen gaituzte. Eta ez da orain arte horrela izan…\nHorrekin zer esan gura duzu, orain arte telebistan lan egiteak ez duela prestigiorik izan? Lan egiteko ospea beti egon da zineman, hori hala da. Baina urte batzuetatik hona, zinea egitea zailagoa denez orain eta plataformen konpetentzia handia dagoenez, zinemako profesional asko telebistako ekoizpenetara pasa dira eta ondorioz telebistako saioen kalitatea asko igotzea ekarri du horrek.\nAgian, horren ondorioz, zinemako teknikak erabiltzen dira orain telebistarako filmatzerako orduan? Bai, eta lehen telebistako fikzioa multikamerarekin grabatzen genuelako. Gaur aldiz, askotan horrela jarraitzen badugu ere, kamera bi erabiltzen dira gutxienez telebistarako ere eta uztartu daitezkeen kamerak izatea bilatzen da, argitasuna eta soinua hobeto zaindu ahal izateko. Telebistan gero eta gehiago zaintzen da enkoadraketa argiztapenean eta dekorazioan, eta horrek emaitza filmen antzekoa izatea dakar.\nHala ere, desberdintasunak izango dira oraindik, ezta? Bai, beti. Adibidez, zinea grabatzean beti pentsatzen da pantaila handi batean ikusiko dena, eta horrek aukera gehiago ematen ditu plano orokorrekin jolasteko, iluntasun faltarekin gehiago arriskatu dezakezu… telebistan planoak gertukoagoak izan behar dira, atentzioa eta interpretazioa hobeto igartzeko. Eta soinuan ere, orain gutxi arte telebistan monoan emititzen zelako eta zinean aspaldi geunden 5.1ean… Gidoiak ere oso desberdinak dira, film batean istorioa hasi eta amaitu egiten delako eta ez duzulako aurreko pasarte batzuetan gertatu dena gogoratzen ibili behar… Telebistako saioak, finean, pantaila txikiago batean ikusten dira normalean, atalka, eta horrek eragina du zentzu askotan.\nTelecincorentzat lan asko egin duzu. Jarraitzen al duzu katearekin kontakturik izaten? Askotan egin dut Telecincorentzat lan, bai, baina beti kateari produktua saltzen dieten ekoizpen etxeen bitartez. Fikzioan ez da ohikoa katearentzat zuzenean lan egitea, normalena ekoizpen etxeak lan-taldea osatzea delako, beti ere katearen oniritziarekin.\nMediaset eta Atresmedia taldeen sorrerak sektorea indartu ala ahuldu egin du? Finean, Mediaset Telecinco da eta Atresmedia, Antena3. Horrek ez du eragin handirik izan, nire ustez, azken finean hainbat kate batu baino ez direlako egin.\nEta Netflix, HBO, Amazon Video… plataforma guzti horiek: sektorearentzako aukera berria ala munstro erraldoi garaiezinak? Plataforma hauek jende gehiagorentzat ekoiztea ekarri dute, eta ikus-entzunezkoen maila —ez beti— asko igo dute. Horrek beraz sektorea indartu duela uste dut. Merkatua berdina da, baina herritarrek non aukeratu gehiago dute, eta beraz kalitatezko produktuen aldeko apustua nabarmenagoa da. Kalitatezko produktuak egin gura badira, jende gehiago behar dute, eta beraz gure sektoreko jendeari lan gehiago ematen diete.\nTelebistarekin alderatuz, plataforma hauetako telesailetako atalak laburragoak izan ohi dira. Produktuaren metrajean ere ekarri dute aldaketarik! Bai, duda barik. Telebistako telesailetako atal bakoitzak 70 minutu inguruko iraupena izatera ohitu gara, eta horrek gidoia «estiratu» behar izatea dakar, erritmoaren kaltean. Plataforma hauekin iraupen estandarretara itzuli gara eta kapitulu bakoitzak 45-50 minutu arteko iraupena du. Horrek produktua biziagoa eta erakargarriagoa egiten du.\nETBk fikzio propioaren aldeko apustu handiagoa ala txikiagoa egin beharko luke? Beti da ona ekoizpen propioaren aldeko apustua egitea. Baina ETBk duen handicap handiena bere merkatua da. Merkatu txikia da, Euskal Herrian hiru milioi biztanle pasatxo baino ez garelako, eta merkatua 15 bider handiagoa duen kate baten kontra lehiatzea ezinezkoa da, ez badu sekulako aurrekontua behintzat.\nEz dago alternatibarik? ETB beste kate batzuekin elkartzea izan daiteke konponbide bat, kalitate altuko produkzio handiagoak egiteko. Eta egin izan da inoiz, baina kasu hauetan lan-taldea sakabanatuta geratzen da, beste lurralde batzuetako teknikari eta artistekin. Hala ere, ekoizpen propioa beti sustatu behar dela uste dut.\nAukera izango bazenu, zein ekoizpen aukeratuko zenuke zuk zuzentzeko? Ez dakit gaur egun zer eskaintzen ari diren, baina bere garaian «La víctima número 8» ikusi nuen eta asko gustatu zitzaidan bere planteamendua.\nKate batek finantzatutako film edo telesail batean, zein punturarte du zuzendari batek erabakitzeko boterea? Erabakitzeko boterea beti dago, arazo bat sortu arte. Zuzendariaren eta katearen artean iritzi desberdinak badaude, beti nagusituko da katearena. Ez da ohikoa izaten, elkarrekin egiten delako lan hasieratik, baina «azken korte» hori beti da katearena edo, kasuaren arabera, ekoizpen etxearena.\n«Zuzendariaren bertsioa» emititzen da batzutan AEBetan. Zergatik egiten da? Pelikula batzuetan egin izan dute, bai, zuzendari garrantzitsuekin batez ere. Han, betidanik, amaierako «kortea» ekoizlearena izan da gehienetan, zuzendariaren iritziaren gainetik. Ondorioz, zuzendaria traizionatuta sentitzen da batzutan ez zaiolako gustatzen ekoizleak ikus-entzunezkoan egin dituen aldaketak. Horregatik, kasua ematen den pelikula arrakastatsu batzuetan aprobetxatu egiten da arrakasta hori eta zuzendariaren bertsioa ere emititzen da, zuzendariak berak egingo luken bezala erakusteko filma.\nZure herrian pelikula bat filmatzea eskatuko balizueke, zertan inspiratuko zinateke? 2050. urtea, Galdakaoko herritarrek Metroaren etorrera eskatzen jarraitzen dute. Une horretako alkateak promes egin du bere agintaldian zehar herriaren erdigunera iritsiko dela. Aldiz, agintariari bere alderditik deitu diote: ez dago dirurik eta ez da horretarako unea, baina hori ezin duela publiko egin. Bere lagunik minenekin mus-partida batean dagoela —tartean konstruktore batekin—, kopa eta koparen artean lagunek alkateari ez arduratzeko esan diote, eta euren eskuetan uzteko afera…\nSegi-segi, ni engantxatuta nago-eta! Herritarren pozarekin hasi dira indusketa-lanak, herriaren erdi-erdigunean Metroaren geltoki nagusia egiteko. Zuloak sakonera nahikotxo daukanean, eta udako zubi luze batean herria hutsik dagoela baliatuz, indusketan «mugimendu arraro» batzuk gertatu dira. Herritarrak oporretatik bueltan daudenean, Metroa joan behar den zulo horretan hondar arkeologiko batzuk agertu dira eta alkateak prentsaurrekoa eskaini behar du, Metroaren indusketa-lanak bertan behera utziko dituztela esanez. Hondar arkeologiko garrantzitsuengatik izan edo ez, herriak Metroaren iritsiera itxaroten jarraitu beharko du. •\nLibe Goitia: «Elexaldek eragina dauka nire poesian»\nEmakume pilotarien taldea sortu gura dute Usansolon


Ikoitzen arkatza - Herri Hezitzaileen jardunaldia antolatu du OinHerrik\n11/03/2019 08:00 0 comments\nHerri Hezitzailea filosofiaren azpian, Euskal Herri osoko hezkuntzako, euskararen arloko eta aisialdiko 14 eragilek bat egin dute OinHerri elkartea sortzeko, oinarrizko zazpi balio lantzeko, eta, horrela, jendartea hobetzeko asmoz. Hauek dira OinHerriren zazpi balioak: Haurraren kultura aitortzea eta errespetatzea. Parte hartzeko eta erabakiak hartzeko aukera eskaintzea. Aniztasunean berdin eta parekide izanez aritzea. Ingurumenarekin bizitzen ikastea. Ingurumen kulturala zaintzea. Harremanetan, euskara lehenestea. Elkarlanean aritzea eta auzolana sustatzea: komunitatean bizitzea.\nHau dela eta, Herri Hezitzaile gisa eraginkorra izateko, herri bakoitzeko udala, eskolak eta herri eragileak (hezkuntza, aisialdia eta euskara, batez ere) elkarrekin aritzea planteatzen dugu.\n> Izen ematea: klik hemen\n9:30 - Eraindako haziaren ondorioak. OinHerrin orain arte egin dena, labur-labur. OinHerri. Aurrera begira kontutan hartu beharrekoak.\n9:45 - Atxikimendu, taldetasun, euskaltzaletasun eta feminismo elkargune bat. Lorea Agirre, Jakineko zuzendaria.\n10:20 - Kulturak zeharka gaitzan, kulturak zeharka ditzagun. Iratxe Retolaza, UPV/EHUko irakaslea.\n10:55 - Azpeitia: Herriko eragileekin egindako diagnostiko-prozesua eta aurrera begirako erronkak. Amaia Zarrabeitia, Elhuyarreko teknikaria eta Egoitz Arruti, Azpeitiko Herri Hezitzaileko kidea.\n11:30 - Atsedena.\n12:00 - www.herrihezitzalea.eus web orriaren aurkezpena. Aurrera begira lanerako finkatuko diren ildo nagusiak. OinHerriren izenean, aurrera begira non jarri beharko liratekeen lehentasunak proposatu, eztabaidatu, eta, ahal den neurrian, adostea da helburua; alegia, hainbat ildo denon artean zehaztea.\n13:30 - Amaiera.


Edizio kritikoaren iturriak: KAIR\nLankideak: Koldo Izagirre: Antologia eta sarrera / Garbiñe Ubeda: Diseinua\nIturriaren izena: XX. Mendeko poesia kaierak. Bitoriano Gandiaga\nArgitalpen-datuak: Susa, Zarautz, 2001, 62 or.\nSailkapena-1: 1.1.4. Liburua\nSailkapena-2: 1.1.4. LiburuAnt-G\nKanpo-deskripzioa: I. Liburuska inprimatua (21 x 14,5) - Kartulinazko azala. II. Olerkiak jarraian daude, orrailde banatan hasiz.Olerkietako batzuek titulu eta guzti dute.\nEdukia: A) Sarrera (Kolgo Izagirre) (7-8 or.). B) Antologia: 29 olerki orrrialdez orrialde (9-57 or.). Olerki bakoitzaren iturririk ez du ematen editoreak, baina bakoitzaren azpian urtea seinalatzen du, lehenbizikoz argitaratu zutenekoa edo. Gainera musikatu edo kantaturiko olerkietan, seinalatuta dago azpian, musikariaren edota kantariaren izena. C) Gandiagak, bizi zelarik, argitaraturiko sei liburuen bibliografia (58. or.). D) Gandiagaren olerkien gain sorturiko diskografia (59-60 or.).\nGaiak: Gandiagaren olerkien antologia izanik, gaietan denetarikoak daude.\nDatazioa: Olerki bakoitzaren azpian ematen dituen urteei begira zalantzak sortzen zaizkigu. Elorri liburuan argitaraturikoak 1961ekotzat ematen ditu; baina liburuaren lehen argitalpena 1962koa da; eta horko olerkietako asko lehenagoko urteetakoak dira. Gainerantzean bere bizitzan lehenbizikoz argitaratu zitueneko urteak ematen ditu. 1997an argitaraturiko Ahotsik behartu gabe liburutik jasotakoak, berriz, 1985-1989kotzat ematen ditu, autoreak berak horrela adierazten duelako edo.\nBestelako oharrak: Gabon dut anuntzio liburua Itxaropenak argitaratutakotzat ematen du, baina badirudi Arantzazu argitaletxekotzat hartu behar dela (copy-right delakoa horrena da); eta Itxaropena etxeak inprimategiaren lana bakarrik egin zuela. Liburu osoa Internet-en jarrita dauka Susa argitaldariak (www.susa-literatura.com/cgi-bin/liburuak.pl?lib=kaie22) (ik. KAIW iturri-kodea).


Jokoak of atletismoa doan - Page 2\nJokoak of atletismoa\nAnother fun eta Alaia historia odoltsua. Smoochi Olinpiar Jokoetan lehiatzen eta terrible eta ikusgarria istripuak jasaten.\nPraktika skull Cavernicolas Games abiarazi. Aukeratu zure atleta eta saiatu den neurrian dezakezu gisa bidaltzeko.\nTribal olinpiadak 2\nOlinpiar igerilekua, igeriketa eta maratoian salto lantzeko.\nAukeratu AEBetako presidentetzarako hauteskunde horrekin egingo oztopo ikastaro hau exekutatu hautagaia.\nEtxe Zuria 2008\nDodge oztopo guztiak bidean topatzen duzun eta Touchdown bat osatuko du zure aurkariaren buru gainean.\nAzken touch behera\nBihurtu trampoline honetan era guztietako jauziak aditua da. Desberdinen mugimenduak combos ikusgarria egin dezakezu jakinda joan ahala, euren ahoa zabalik denek utziko duzu.


B+I Strategy - 0000001 zk.-ko estrategia\n0000001 zk.-ko estrategia\nSaila: 21 Desember 2011\n0000001 zk.-ko estrategia 2011ko neguan sortu zen, gure talde osoaren esfortzuari esker. The Beatles taldearen «White Album» lanaren azaleko diseinu biluzia hartu genuen, argitalpen hau azaltzen duten bi hitzak ezkutatuko lituzketen koloreak eta apaingarriak saihestu nahi genituelako: Estrategia eta B+I Strategy.\nB+I Strategyko kide bakoitzaren ekarpenak. Eta ekarpen horiei, beraien ikuspegia eta sorkuntzarako gaitasuna ematen diguten nazioarteko kideen gogoetak eta irakaspenak gehitu genizkien. Izaera eklektikoa duten artikulu eta gogoeten nahasketa, guztien melodia Estrategia izanik.\nIrakurri 0000001 zk-ko estrategia (issuu) (Erderaz)\nEstrategia #0000001 (PDF) (Erderaz)


Larraondoko zerrategia - Wikipedia, entziklopedia askea.\n43° 00′ 28″ N, 2° 17′ 34″ W / 43.00777778°N,2.29277778°W / 43.00777778; -2.29277778Koordenatuak: 43° 00′ 28″ N, 2° 17′ 34″ W / 43.00777778°N,2.29277778°W / 43.00777778; -2.29277778\nLarraondoko zerrategia Zeraingo eraikina da, XIX. mendearen azken hamarkadan Higinio eta Santiago Alustizak eraikia.\n2011ko uztailaren 19an Eusko Jaurlaritzak monumentu izendatu zuen, Sailkatutako Kultura Ondasuna.\nLarraondo zerrategia Zerainen dago, Larraondo baserritik metro gutxira. Zerrategia eraikin txiki batean dago eta, bertara iristeko, Lasurrategiko ubidearen paraleloan dagoen bidea hartu behar da mendebalderantz. Antapara pixka bat gorago dago. Antaparak errekako ura jasotzen du, bai eta errekarekin bat egiten duen errekasto baten ura ere.\nEraikin txiki bat da zerrategia; erreka gainean dago eraikita, bi isurkitako teilatua du, mendi-hegalaren kontra eraikitako harri-horma du euskarri eskuinaldean, eta gainerako hormak zurezkoak dira. Aurrealdean, zerrategiaren behealdean, etxetxo bat dago, isurki bakarreko estalkia duena. Bertan dago, hain zuzen ere, turbina txikia. Turbina handia zerrategi barruan dago, behealdean. Turbina handiak mugiarazten ditu makinaren uhalak. Zerrategitik gora, metro batzuetara, antapararekin -hots, ur-biltegiarekin- topo egingo dugu. Hodien bitartez, ura turbinetara eramaten da. Uraren indarrak birarazten ditu turbinak. Ura albotik sartzen da eta erdialdeari loturiko hodietatik ateratzen.\nUhate batetik sartzen da ura ur-biltegira. Ur-biltegia harlangaitzez eginda dago eta hormigoiz sendotuta; hor ubidea estua den arren, zabaldu egiten da poliki-poliki. Antapararen hasieran, hiru maila daude hondoan, eskailera-maila gisara eraikita, uretan dauden adarrak eta bestelako objektuak aurrealdera igaro ez daitezen. Antaparak gainezkabide bat du errekarantz eta aurrealdean metalezko sare bat. Sare horrek irazi egiten du ura, hostorik eta antzekorik igaro ez dadin hodietara, hots, ura turbinetara daramaten hodietara. Giltza-sistema bati esker, ur-jarioa eten daiteke, garbiketa-lanak edo bestelako lanak egiteko.\nZerrategiko etxetxoko turbina txikiak abiarazten du dinamoa. Dirudienez, sortutako elektrizitatea argitarako erabiltzen zen zerrategian, bai eta baserrian ere; izan ere, kontrapisu- eta kable-sistema baten bidez, baserritik abiaraz zitekeen sistema.\nZerrategi behealdeko turbina handiak abiarazten du makina mugiarazten duen uhal- eta polea-sistema. Lekukotasunen arabera, garai batean 14 makina izan zituen zerrategiak. Gaur egun, hiru uhalek abiarazten dituzte erreminta hauen mekanismoak:\na) 1. uhala:\nTornua: bira egiten duen tresna; besteak beste, erreminten kirtenak eta altzarien hankak egiteko erabiltzen da.\nArrabota: hortzak dituen erreminta; mihiztadura egiteko eta zura leuntzeko erabiltzen da.\nZorrozkailua (geztera): tresnak zorrozteko harri handia.\nEsmerila: tresnak zorrozteko harri txikia: esate baterako, zerrak.\nLeuntzeko makina: leuntzeko eta zurari azken ukituak emateko tresna.\nZulatzeko makina: zuloak egiteko erreminta.\nb) 2. uhala:\nZerra zirkularra: hainbat tamainatan mozten du zura, luzetara eta zabaletara.\nc) 3. uhala:\nZinta-zerra: zuhaitzen enborretatik oholak eta habeak lortzeko erabiltzen zen. Enborrak erraildun gurdi batean jartzen ziren. Gurdiaren mekanismoaren bidez doitzen zen moztu beharreko oholaren lodiera.\nZerrategian, sutegi bat eta ingude txiki bat ere badaude. Sutegiak sua zirikatzeko balio du eta aireztapen-sistema du. Ingudea, berriz, metalezko tresnak konpontzeko erabiltzen zen. Horrez gainera, erreminta eta tresna txiki asko jaso ditugu. Zerrategiko lanetarako erabiltzen ziren erreminta eta tresna horiek.\nIndustriaurrean eta lehenengo industrializazioan, energia hidraulikoaz ibiltzen ziren instalazio asko eraiki zituzten. Instalazio horiek hainbat eta hainbat gauzatarako erabiltzen ziren. Instalazio horien adibide da Larraondo zerrategia. Instalazio txikia izan arren, Larraondo zerrategia baserriarekin eta baserriko lanekin lotuta dago. Biak oso ondo zainduta daude; garai bateko makinak ia osorik daude eta martxan ikus daitezke.\n1890 inguruan jarri zuten abian zerrategia eta 1960ra arte erabili. Dena den, baserrian argia izateko erabili zuten 1970eko urteetan. Gero, baztertuta utzi zuten 1993ra arte. Urte hartan, zortzi hilabetez zaharberritze-lanak egin ondoren, jendearentzat zabaldu zuten. Zaharberritze-lanetarako, zerrategiko materiala erabili zuten; zerrategian bertan eta inguruko bordetan aurkitu zutena, hain zuzen ere. Instalazio txiki hori ondare historikoa da; XIX. mendean eta XX. mende hasieran nola lan egiten zuten erakusten digu. Gaur egun, zaharberritze-lanei esker, kontserbazio-egoera onean dago. Interes kulturaleko hainbat elementuk agerian jarri dute Zerainen balioa; besteak beste, Aizpeako meategiek eta museoak. Zerrategia elementu horietako bat da.


kritiken hemeroteka » Ezer gertatzen ez denean\n« Lan basa, hori anabasa! | Euri orojakilea »\nDalloway Andrea / Emakumeen lanbideak... / Virginia Woolf (I. Diez de Ultzurrun / A.I. Morales) / Edo!, 2014\nEzer gertatzen ez denean Amaia Alvarez Uria / Argia, 2015-12-13\nEkaineko egun batean jazotakoak kontatzen zaizkigu Dalloway andrea nobelan. Protagonista den Clarissa iluntzean bere etxean emango duen jaia prestatzen arituko da egunean zehar. Aldi berean, Septimus paseoa eman eta medikuari bisita egingo dio gerrako aztarnei buruz hitz egiteko. Virginia Woolfen lanik ezagunenetakoa den honetan gogo-korrontea edo barne bakarrizketa estilo narratiboa erabiltzen da, oroitzapenak agertzen dira flashbacken bitartez eta pertsonaien pentsamendu eta sentimenduen katea osatzen dute egun horretan zehar gertatutakoekin batera.\nPertsonaia asko agertzen dira I. Mundu Gerra osteko jendarte britainiarraren erretratua osatzen dutenak bi pertsonaion gidaritzapean. Denboraren iragaiteaz edo bizitzaz eta heriotzaz egiten dute gogoeta biek; egunerokoaz eta naturaren ñabardurez jabetuko da irakurlea haien begiradek gidatuta, klase sozial eta genero kultural desberdinen gaineko pertsonaiak eta harremanak irudikatuko zaizkigu xehetasunez; zoramenaz eta maitasunaz aritzean auzitan jarriko dituzte zenbait uste eta arau.\nEmakumeen lanbideak edo Etxeko Aingerua hiltzea testuan aldiz, emakume idazlea izateari buruzko hausnarketa dugu, idazle nola bihurtu zen kontatzen digu eta hori lortzeko zer egin behar den: etxeko aingerua hil (emakumeek bete beharreko rol femenino tradizionala) eta emakumeen pasio eta gorputzez hitz egitera ausartu. Hortaz, “irudimena inkontzientearen sakonean urperatuta” libre arakatzen utzi eta “aurreiritzi asko gainditu” behar ditu emakume idazleak.\nDeigarria egiten zait XX. mendeko klasikotzat jotzen den idazle honek euskarara nola izan den ekarria. Farorantz argitaratu zuen Ibaizabal argitaletxeak 1993an Literatura Unibertsala bildumaren barruan eta hogei urte pasatu behar izan dira Woolfen beste lan bat euskaraz irakurri ahal izateko: Gela bat norberarena, (Consonni 2013). Eta hurrengo urtean EDO! argitaletxeak eskuartean dugun lana eman zuen argitara. Zergatik pasatu behar izan dira ia ehun urte azken bi lan hauek euskaraz izateko? Zergatik izan dira bi argitaletxe “periferiko” plazaratzeko lana hartu dutenak?\nWoolfek literatura balioesteko irizpideak salatu zituen Gela bat norberarena lanean: “Gudu zelai bateko eszena bat askoz garrantzitsuagoa da denda bateko eszena bat baino”. Eta Dalloway andrea nobelarekin argi geratzen da egun batean gertatu eta oroitutakoen bilduman bere garaiko gorabehera guztiak bildu zitezkeela eta denboraren joanean gauza ugari gertatzen direla gu konturatu gabe.


Bidaia musikala proposatu dute Garikoitz Mendizabal eta Xabier Zabalak ‘Ibili munduan’ diskoan | Cultura | Naiz\nBidaia musikala proposatu dute Garikoitz Mendizabal eta Xabier Zabalak ‘Ibili munduan’ diskoan\nElkarrekin maiz lan egindakoak badira ere, ‘Ibili munduan’ da Garikoitz Mendizabal txistulariak eta Xabier Zabala soinujoleak elkarrekin argitaratzen duten lehen diskoa. Hamabi kanturen bidez munduan zehar bidaiatzea proposatzen dute musikariek.\nGarikoitz Mendizabal eta Xabier Zabala. (NAIZ)\nSarritan elkarrekin lan eginak badira ere, orain artean batera disko bat argitaratu gabeak ziren Garikoitz Mendizabal txistularia eta Xabier Zabala soinujolea. ‘Ibili munduan’ da euren arteko lehen argitalpenaren izena eta, bertan, munduan zehar bidaiatzeko proposamena egiten diote entzuleari, hamabi kanturen bidez.\nAndoni Egaña bertsolari eta euskaltzaleak diskoaren aurkezpenerako propio idatzitako testuan, bi musikarion jarduna izan du gogoan: «Dantzan hasi eta munduari gerritik helduko bagenio, 40.000 kilometroko zabalera duela konturatuko ginateke. Kilometro gehiago egiten dituzte urtero urtero Garikoitz Mendizabalen autoan bere txistuek; beste hainbeste Xabier Zabalaren eskusoinuek. Gehien gehienak hemen, Euskal Herrian. Oraingoan, munduan zehar bidaia musikal bat egitea erabaki dute».\nDiskoaren izenburuari ere egin dio erreferentzia Egañak: «Ezaguna da gure esaera zaharra: ‘Txapela buruan eta ibili munduan’. Esaeraren bigarren zatia baino ez dute erabili diskoaren izenbururako. Seguraski, munduarekin dantzan hasi, eta txapela kentzeko moduko lan bat egin dutelako».\nArgitalpenak, esan bezala, hamabi kantu batzen ditu, guztiak lagun dituzten musikariekin grabatuak. Besteren artean Juantxo Arakama, Josu Elberdin, Xabi Aburruzaga, Carlos Nuñez, Aitor Furundarena, Iñaki Salvador edota Amaiur Cajaravillek hartu dute parte diskoan. Diskoa Durangoko Azokan eskuratu ahalko da.